text: ’’Petrovan perheen koti’’ sijaitsee jossain päin Bulgariaa ja sen omisti Petrovan perhe. Vuonna 1490 Katherine synnytti talossa tyttären, jonka hänen isänsä antoi pois ja Katherine karkoitettiin. Muututtuaan vampyyriksi Katherine palasi, vain huomatakseen koko perheensä joutuneen Klausin tappamaksi kostona Katherinen paosta. Nykyisin talo on joko hylätty tai tuhoutunut.


title: Luettelo televisiosarjan Vampyyripäiväkirjat tapahtumapaikoista

text:
‘’Salvatoren kartano’’ oli paikka, jossa Stefan, Damon ja Giuseppe Salvatore asuivat 50 vuotta ennen Salvatoren täysihoitolan rakentamista. Katherine Pierce saapui vierailulle kamarineitonsa Emily Bennettin kanssa vuonna 1864. Miller Lanessa sijaitseva kartano kuitenkin tuhoutui Willow Creekin taistelussa.
Nykyisin kartanosta on jäljellä vain metsässä sijaitsevat rauniot.
Kirjassa ‘’Stefan’s Diaries: Origins’’, Stefan kertoo perheensä kartanoa kutsuttavan Veritas-nimellä.


text: ‘’Salvatoren täysihoitola’’ on Salvatoren suvun omistama kartano, jossa Stefan ja Damon Salvatore asuvat. Myös Zach Salvatore asui talossa aina kuolemaansa saakka. Zach piti paikkaa täysihoitolana, jossa kaupungissa vierailevat voivat yöpyä. Täysihoitola rakennettiin vuonna 1914.


text:
‘’Sheilan koti’’ oli Bonnie Bennettin isoäidin, Sheilan koti kunnes tämä kuoli avattuaan vampyyrien haudan. Ennen Sheilan kuolemaa Bonnie vieraili tämän luona usein. Sheila tiesi myös vampyyreistä ja Stefan ja Elena molemmat kutsuttiin sisään, mutta Sheila kieltäytyi kutsumasta Damonia.
Koti sijaitsee Mystic Fallsissa, osoitteessa 2136 Oak Street.


text: ’’Slaterin sviitti’’ sijaitsee jossakin päin Richmondia ja sen omisti Slater.


text: Isobel, Frank ja Cherie asuivat "syrjäisessä talossa" heidän oleillessaan Mystic Fallsissa. Talo on pankin ulosmitatuin ja kallein talo koko seudulla ja siksi Damon arvelikin Isobelin oleilevan juuri siellä. Talo nähtiin ensimmäisen kerran John Gilbertin vieraillessa Isobelin luona. Myöhemmin Damon vieraili talossa pelaamassa korttia Cherien kanssa ja pian vierailun jälkeen Isobelin alaiset kidnappasivat Jeremyn ja toivat panttivangiksi taloon. Isobel kuitenkin jätti pian talon ja poistui Mystic Fallsista.


text: ‘’Talo Reidsvillessä’’ nähdään ensimmäisen kerran jaksossa ‘’”Rose”’’: Trevor ja Rose toivat Elenan talon kidnapattuaan tämän. Talo näyttää hylätyltä ja sisältää paljon pölyisiä huoneita sekä portaikon.


text: ‘’Vampyyrien piilopaikka’’ on paikka, jossa Charlie ja muut kostoa halunneet haudan vampyyrit suunnittelivat perustajien perheisiin kohdistuvaa hyökkäystä. Ennen tätä rakennus oli autio.


text: ’’Vanha metsästysmaja’’ sijaitsee jossain päin Englantia ja sen omistaa vanha nainen. Trevor käski Katherinea piiloutumaan taloon ennen kuin tätä oli vielä muutettu vampyyriksi. Samaisessa talossa Katherine hirtti itsensä muuttuen täten vampyyriksi.


title: Seleenihappo

text: Seleenihappo (HSeO) on keskivahva epäorgaaninen happo. Ominaisuuksiltaan se muistuttaa paljon rikkihappoa. Yhdisteen suolat ovat selenaatteja.


title: Seleenihappo

text: Seleenihappo liukenee rikkihapon tavoin erittäin runsaasti veteen ja luovuttaa ensimmäisen protoninsa täydellisesti, muodostaen vetyselenaatti-ioneja. Rikkihapon tavoin seleenihappo absorboi helposti seleenitrioksidia (SeO), jolloin muodostuu pyroseleenihappoa eli diseleenihappoa (HSeO) ja triseleenihappoa (HSeO). Seleenihappo kykenee väkevän rikkihapon tavoin poistamaan orgaanisesta aineksesta vettä ja siten hiillyttämään sen. Yhdiste kiteytyy hydraattina valkoisiksi oktaedrisiksi kiteiksi.


title: Seleenihappo

text: Rikkihappoon verrattuna seleenihappo on huomattavasti voimakkaampi hapetin. Se kykenee muun muassa hapettamaan suolahapon klooriksi, jolloin se itse pelkistyy seleenihapokkeeksi. Yhdisteen hapetuskyvyn vuoksi se voi syövyttää myös hyvin jaloja metalleja, kuten kultaa tai platinaa.


title: Seleenihappo

text: Seleenihappoa tuotetaan hapettamalla seleenihapoketta kloorilla, kloorihapolla, vetyperoksidilla, otsonilla tai kaliumpermanganaatilla. Yhdistettä voidaan valmistaa myös sähkökemiallisesti elektrolysoimalla seleenihapokeliuosta (HSeO). Näin valmistettu seleenihappo sisältää kidevettä, joka voidaan poistaa kuivaamalla fosforipentoksidilla tai kuumentamalla vakuumissa.


title: Seleenihappo

text: Seleenihappoa käytetään lähinnä metallurgiassa. Sitä voidaan muun muassa lisätä kromipinnoituskylpyihin.


title: Arovisentti

text: Arovisentti eli tasankobiisoni tai arobiisoni ("Bison priscus") oli jääkaudella elänyt biisonia muistuttanut nisäkäs. Niitä eli ruohikkoalueilla Englannista itään päin Kanadan luoteisterritorioihin asti pleistoseenikaudella noin 2 miljoonaa - 10 000 vuotta sitten.. Se on yksi yleisimmistä tunnetuista lajeista Itä-Beringiassa. Alun perin laji eli pohjoisen ja keskisen Euroopan aroilla, jonka jälkeen muuttoliike Beringiaan ja Pohjois-Amerikkaan saattoi johtaa biisonin evoluutioon.


title: Arovisentti

text: Sen esiintyminen tunnetaan jäätyneessä maassa säilyneiden jäännösten ja eurooppalaisten kivikautisten luolapiirrosten perusteella. Arovisentin jäännöksiä on löydetty runsaasti etenkin Pohjois-Kanadana ja Alaskan ikiroutaalueilta. Tunnetuin arovisenttilöydös on nimellä Blue Babe tunnetun 8-9-vuotiaan uroksen jäännös, joka löydettiin vuonna 1979 Alaskan Fairbanksista ja joka radiohiilimenetelmällä tehdyn arvion mukaan eli noin 36 000 vuotta sitten. Sen iho on ajan saatossa värjäytynyt sinertäväksi (), jonka on aiheuttanut maaperän mineraali vivianiitti. Nimesä se sai amerikkalaisen kansanperinteen hahmo Paul Bunyanin härän mukaan. Ruhossa on jälkiä, jotka on aiheuttanut todennäköisesti amerikanleijona. Ruho on ilmeisesti kuitenkin jäätynyt nopeasti, sillä vain pieni osa sen lihaa oli syöty. Luolapiirroksia on löytynyt esimerkiksi Altamirasta Espanjasta ja Font de Gaumesta Ranskasta. Muinaiset biisonijäännökset luokiteltiin pitkään kolmeen erilliseen lajiin "B. antiquus", "B. crassicornis" ja "B. latifrons" esimerkiksi niiden eri pituisten sarvien perusteella. Vuonna 2004 julkaistun DNA-tutkimuksen mukaan kyseessä on kuitenkin todennäköisesti vain yksi laji, eli arovisentti.


title: Arovisentti

text: Ainakin amerikanleijonat metsästivät arovisenttiä, mahdollisesti myös sudet ja ihmiset. Ilmastonmuutoksen takia arovisenttien elinalueet luultavasti muuttuivat metsäisemmiksi, jolloin ne saattoivat siirtyä korkeammille alueille ja siellä metsästävät ihmiset sitten saattoivat nopeuttaa niiden kuolemista sukupuuttoon. Viimeinen tunnettu arovisentti eli Pohjois-Dakotassa noin 8000 vuotta sitten, mutta luoteisessa Pohjois-Amerikassa laji näyttää kuolleen sukupuuttoon jo muutamia tuhansia vuosia aikaisemmin. Lajin korvasi Pohjois-Amerikassa biisoni ja Euroopassa visentti. Arovisentin uskotaan kuitenkin olleen nykyisen biisonin ja sen eurooppalaisen sukulaisen visentin edeltäjä. Visentin uskotaan nykyisen geenitutkimuksen perusteella olevan tulos arovisenttien ja alkuhärkien risteytymisestä.


title: Italian pörssi

text: Italian pörssi () on Italian merkittävin pörssi, joka sijaitsee Milanossa. Se yksityistettiin vuonna 1997 ja tuli Lontoon pörssin omistamaksi vuonna 2007. Milanon kaupallisen pörssin (Milan Stock Exchance) perusti Eugène de Beauharnais, Italian kuningaskunnan (Napoleon) aikana vuonna 1808. Italian pörssi syntyi vuonna 1991, kun 10 italialaista paikallispörssiä yhdistettiin. Pörssi toimii Milanossa ja sen pääindeksit ovat FTSE MIB, MIBTeL ja MIB 30.


title: Konstantin Stanjukovitš

text: Konstantin Mihailovitš Stanjukovitš (; 30. maaliskuuta 1843 Sevastopol – 20. toukokuuta 1903 Napoli) oli venäläinen kirjailija.


title: Konstantin Stanjukovitš

text: Konstantin Stanjukovitš syntyi amiraali Mihail Stanjukovitšin perheeseen. Hän palveli laivastossa ja alkoi 1860-luvulla kirjoittaa kuvauksia merimiesten elämästä. Ensimmäinen kokoelma "Iz krugosvetnogo plavanja" (”Maailmanympäripurjehdukselta”) ilmestyi vuonna 1867.


title: Konstantin Stanjukovitš

text: 1870–1890-luvuilla Stanjukovitš kirjoitti useita romaaneja, joissa hän kuvaa kriittisesti venäläistä sivistyneistöä ja kapitalismin kehitystä. Kirjailijan pääteoksena pidetään laivaston elämästä kertovia ”Merikertomuksia” ("Morskije rasskazy", 1886–1902).


title: Stoa (kulttuurikeskus)

text: Stoa on Helsingin Itäkeskuksessa sijaitseva kulttuurikeskus. Se on yksi Helsingin kulttuurikeskuksen toimipaikoista. Lähellä sijaitsevat kauppakeskus Itis, ostoskeskus Puhos, Matteuksenkirkko ja Itäkeskuksen uimahalli.


title: Stoa (kulttuurikeskus)

text: Stoassa on kaksi salia, teatterisali ja musiikkisali, joissa järjestetään teatteri- ja musiikkiesityksiä. Stoan tapahtumatarjonnassa painottuu erityisesti nykytanssi. Näyttelyjä järjestetään galleriassa ja parvigalleriassa.


title: Stoa (kulttuurikeskus)

text: Talossa toimii myös kaksikerroksinen Itäkeskuksen kirjasto, suomenkielinen työväenopisto, Arbis Östra, nuorten toimintatalo Kipinä sekä kahvila Café Stoa.


title: Stoa (kulttuurikeskus)

text: Stoan ovat suunnitelleet Björn Krogius ja Veli-Pekka Tuominen, joiden ehdotus voitti Stoan suunnittelusta järjestetyn arkkitehtikilpailun vuonna 1977. Stoan peruskivi muurattiin laskiaistiistaina vuonna 1983 ja talo valmistui lokakuussa 1984.


title: Stoa (kulttuurikeskus)

text: Rakennuksen veistoksesta järjestettiin kilpailu vuonna 1981. Sen voitti Hannu Siren sinisellä nelipylväisellä veistoksellaan "Stoa". Teoksesta tuli heti valmistuttuaan 1984 niin tunnettu alueen maamerkki, että koko kulttuurikeskus nimettiin veistoksen mukaan.


title: Olli Määttä

text: Olli Määttä (s. 22. elokuuta 1994 Jyväskylä) on suomalainen jääkiekkopuolustaja, joka pelaa NHL-joukkue Pittsburgh Penguinsissa. Määttä on kaksinkertainen Stanley Cup -voittaja ja olympiamitalisti.


title: Olli Määttä

text: Suomessa Määttä pelasi juniori-ikäisenä Jypin juniorijoukkueissa ja Jypin farmijoukkueessa D-teamissa. 16-vuotiaana Määttä siirtyi Kanadaan sikäläiseen junioriseuraan London Knightsiin, jossa hän kahden pelaamansa kauden aikana voitti myös kaksi OHL-mestaruutta. Pittsburgh varasi Määtän 22. pelaajana . Määttä on pelannut NHL:ssä kaudesta 2013–2014 lähtien.


title: Olli Määttä

text: "The Hockey Writers" on verrannut Määttää Ryan Suteriin ja Teppo Nummiseen.


title: Olli Määttä

text: 6-vuotiaana jääkiekon aloittanut Määttä on JYPin kasvatti.


title: Olli Määttä

text: Määttä kuului kaudella 2009–2010 joukkueen C-nuorten kapteenistoon. Määttä oli joukkueen tehokkain puolustaja ja kolmanneksi paras pistemies sekä runkosarjassa että karsintasarjassa. Hän pelasi samalla kaudella myös kaksi ottelua JYPin B-nuorissa sekä yhden karsintasarjan ottelun joukkueen A-nuorissa.


title: Olli Määttä

text: Kaudeksi 2010–2011 Määttä nousi lähes suoraan JYPin C-nuorista joukkueen A-nuoriin. Hänet nostettiin JYPin farmijoukkue D Teamin riveihin Mestikseen, joukkueen kärsittyä pelaajavajeesta. Määttä debytoi Mestiksessä 6. lokakuuta 2010 ottelussa Kajaanin Hokkia vastaan. Hän vakiinnutti paikkansa D Teamin kokoonpanossa ja pelasi paljon joukkueen ykköspakkiparissa. Yhteensä Määttä pelasi D Teamissa 23 runkosarjaottelua tehopistein 1+5=6. Hän pelasi kauden aikana Mestistä myös kahden ottelun verran alle 20-vuotiaiden maajoukkueessa. Loppukaudesta Määttä palasi kuitenkin JYPin A-nuoriin, jotka voittivat Suomen mestaruuden keväällä 2011.


title: Olli Määttä

text: Toukokuussa 2011 Määttä teki yksivuotisen jatkosopimuksen D Teamin kanssa. OHL-joukkue London Knights varasi hänet vuoden 2011 CHL:n varaustilaisuuden ensimmäisenä pelaajana. Määttä siirtyi joukkueeseen kaudeksi 2011–2012 eikä jatkanut uraansa D Teamissa. Myös JYP tarjosi Määtälle ammattilaissopimusta kesällä 2011, mutta 16-vuotias puolustaja päätti tästä huolimatta siirtyä kiekkoilemaan Kanadaan. KHL-seura SKA Pietari varasi hänet 85. pelaajana .


title: Olli Määttä

text: Määttä oli kaudella 2011–2012 London Knightsin tehokkain puolustaja sekä OHL:n tehokkain tulokaspuolustaja tehtyään runkosarjassa 58 ottelussa tehot 5+27=32. Hän ei pystynyt pelaamaan CHL Top Prospects Game -ottelussa vuodenvaihteessa alle 20-vuotiaiden MM-kilpailuissa tulleen aivotärähdyksen takia. Kevään 2012 pudotuspeleissä hän oli tehoilla 6+17=23 joukkueen paras syöttäjä ja jakoi myös Knightsin sisäisen pistepörssin voiton Seth Griffithin kanssa. Määttä voitti myös sekä puolustajien että tulokkaiden pistepörssin. Hän voitti kauden päätteeksi OHL:n mestaruuden ja valittiin sarjan tulokkaiden tähdistökentälliseen.


title: Olli Määttä

text: Tammikuussa 2012 NHL:n kykyjenetsijäpalvelu listasi Määtän kuudenneksi lupaavimmaksi varattavaksi Pohjois-Amerikassa pelaavaksi kenttäpelaajaksi. Huhtikuussa 2012 hän putosi sijalle kahdeksan. Varaustilaisuuden isäntäjoukkue Pittsburgh Penguins varasi Määtän lopulta ensimmäisellä kierroksella, 22. pelaajana. Hän oli joukkueen toinen varaus Derrick Pouliot’n jälkeen. Jo saman vuoden syyskuussa Määttä teki kolmivuotisen tulokassopimuksen Penguinsin kanssa. Hänet siirrettiin harjoitusleirin päätteeksi vielä OHL:ään kaudeksi 2012–2013. Määtästä tuli London Knightsin varakapteeni ja hän oli tehoilla 8+30=38 joukkueen tehokkain puolustaja. Määtän OHL-kausi päättyi taas mestaruuteen. OHL-kauden päätyttyä, toukokuun 2013 lopulla hän siirtyi vahvistamaan Wilkes-Barre/Scranton Penguinsia AHL:n pudotuspeleihin, joissa Määttä pelasi kolme ottelua.


title: Olli Määttä

text: Syksyn 2013 harjoitusleirin päätteeksi Määttä sai paikan Pittsburghin NHL-joukkueen kokoonpanosta. Paikan kokoonpanossa mahdollisti tähtipuolustaja Kris Letangin loukkaantuminen. Määttä teki NHL-debyyttinsä kauden avauskierroksella 3. lokakuuta 2013 kotiottelussa New Jersey Devilsia vastaan. Hän sai ottelussa jääaikaa 14 minuuttia ja 44 sekuntia. Määttä avasi pistetilinsä NHL:ssä kolmannessa ottelussaan 8. lokakuuta Carolina Hurricanesia vastaan syötettyään hattutempun tehneen Jussi Jokisen osumista kaksi. Hänen ensimmäinen syöttöpisteensä johti Penguinsin 5–2 -voittoon päättyneen ottelun voittomaaliin. NHL-uransa ensimmäisen maalin Määttä teki 19. lokakuuta 2013 Vancouver Canucksia vastaan. Määtän maalin syöttäjinä olivat Sidney Crosby ja Chris Kunitz. Kauden mittaan Määtän vastuu Pittsburghissa kasvoi entisestään, ja esimerkiksi joulukuussa New York Rangersia vastaan pelatussa ottelussa Määtän jääaika oli yli 28 minuutin. Ottelussa Minnesota Wildia vastaan Määttä puolestaan kellotti yli 21 minuutin peliajan ja viimeisteli Pittsburghin 5–2-voittoon päättyneessä ottelussa myös maalin ja syöttöpisteen. Määttä viimeisteli maalinsa varsinaisella peliajalla rangaistuslaukauksesta ohi Minnesotan suomalaismaalivahti Niklas Bäckströmin, ja hänestä tuli yli 70 vuoteen ensimmäinen tulokaspuolustaja, joka onnistui maalinteossa rangaistuslaukauksella. Edellinen rangaistuslaukauksesta maalin tehnyt puolustaja oli Kimmo Timonen.


title: Olli Määttä

text: Syksyllä 2014 Määtällä todettiin kilpirauhasessa syöpäkasvain. Pittsburghin lääkärit arvioivat kasvaimen olevan helposti poistettavissa ja Määtän voivan pelata kuukauden toipumisen jälkeen. Kuukauden ennusteesta huolimatta Määttä pelasi jo kahden viikon toipumisen jälkeen Penguinsin paidassa. Hän joutui joulukuussa jo alle kuukauden jälkeen sivuun ylävartalovamman vuoksi. Myöhemmin joulukuussa hänen kerrottiin sairastavan NHL:ssä esiintynyttä sikotautia. NHL-kausi 2014–2015 päättyi Määtän osalta ennenaikaisesti olkapääongelmien takia. Hän pelasi kauden aikana vain 20 ottelua ja teki niissä yhden maalin ja antoi kahdeksan maaliin johtanutta syöttöä.


title: Olli Määttä

text: Kaudeksi 2015–2016 Määttä palasi Pittsburghin kokoonpanoon kymmenen kuukauden tauon jälkeen. Lokakuussa 2015 hän teki Toronto Maple Leafsia vastaan käydyssä ottelussa ensimmäisen NHL-maalinsa lähes vuoteen. Helmikuussa 2016, Määttä allekirjoitti Pittsburgh Penguinsin kanssa kuuden vuoden pituisen jatkosopimuksen, jonka arvoksi tuli yhteensä noin 24 miljoonaa Yhdysvaltain dollaria. Seura voitti kauden päätteeksi Stanley Cupin voitettuaan loppuottelussa San Jose Sharksin voitoin 4–2. Neljännen voiton myötä Määtästä tuli kahdestoista Stanley Cupin saavuttanut suomalaispelaaja. "Määtän nousu vaikeuksista NHL-mestariksi (kruununa Stanley Cup –pokaalin nosto)" oli myös ehdolla Suomen Urheilugaalan sykähdyttävimmäksi urheiluhetkeksi 2016.


title: Olli Määttä

text: Kaudella 2016–2017 Pittsburgh ja Määttä uusivat Stanley Cup -mestaruutensa.


title: Olli Määttä

text: Määttä pelasi alle 20-vuotiaiden MM-kilpailuissa vuosina 2011, 2012 ja 2013. Hän toimi vuoden 2013 turnauksessa Suomen varakapteenina. Vuoden 2011 turnauksessa Määtästä tuli kaikkien aikojen nuorin Suomea alle 20-vuotiaiden MM-kilpailuissa edustanut pelaaja. Aleksander Barkov rikkoi kuitenkin hänen ennätyksensä jo seuraavan vuoden turnauksessa, joka päättyi Määtän osalta aivotärähdykseen jo Kanadaa vastaan pelatun avausottelun ensimmäisessä erässä Boone Jennerin taklauksesta.


title: Olli Määttä

text: Määttä pelasi myös alle 18-vuotiaiden MM-kilpailuissa vuonna 2011, jolloin hän toimi Suomen varakapteenina ja oli tehoilla 1+3=4 joukkueen tehokkain puolustaja. Määttä palkittiin Kanadaa vastaan pelatun ottelun päätteeksi Suomen ottelun parhaana pelaajana. Hänet valittiin myös koko turnauksessa yhdeksi Suomen kolmesta parhaasta pelaajasta.


title: Luettelo televisiosarjan Vampyyripäiväkirjat esineistä

text: Tämä artikkeli kertoo televisiosarjassa Vampyyripäiväkirjat esiintyvistä esineistä.


text: Bennett-talismaani on salaperäinen Emily Bennettin omistama esine, joka tarkoitettiin avaamaan vampyyrien hauta ja täten pelastamaan kaikki haudassa olevat. Emilyn haamu kuitenkin tuhosi talismaanin syksyllä 2009. Ulkonäöltään talismaani on rautakehikossa oleva pihkan värinen kristalli.


text: Talismaanin omisti alun perin Emily Bennett, (paras) joka käytti komeetan energiaa sulkeakseen vampyyrien haudan. Jotta kristalli toimisi uudelleen, toisen komeetan täytyy ohittaa Mystic Falls, joka tapahtuu 145 vuoden välein. Damon Salvatore tiesi vuonna 1864 ihmisten tajuavan Katherine Piercen olevan vampyyri ja halusi siten suojella tätä. Damon meni Emilyn luo sanoen olevansa valmis tekemään mitä tahansa; kaksikko tekikin sopimuksen, jonka mukaan Damon suojelisi Emilyn jälkeläisiä ja Emily pelastaisi Katherinen. Emily lumosi kristallin suojelemaan Katherinea ja antoi sen Katherinelle ennen kuin tämä vietiin muiden vampyyrien mukana hautaan. Koska Katherine ei ollutkaan haudassa, oletettiin että tämä olisi pudottanut sen tai antanut sen george Lockwoodille kristallin päätyessä Lockwoodien kartanoon.


text: Damon löysi kristallin Lockwoodien kotoa laatikosta ja sanoi säilyttäneensä sitä siellä. Myöhemmin Damon pudotti talismaanin ja Caroline noukki sen itselleen. Kun valon näytettiin kulkevan talismaanin läpi, sen näytettiin paljastavan pentagrammin. Caroline antoi talismaanin Bonnielle osana halloween asua, mutta yritti myöhemmin saada sen takaisin Damonin käskystä. Carolinen epäonnistuttua, Damon yritti ottaa talismaanin Bonnielta väkisin, mutta talismaanin suojellessa itseään se vain poltti Damonia. Bonnien yrittäessä päästä talismaanista eroon heittämällä sen metsään, mutta myöhemmin koru kuitenkin ilmestyy hänen laukkuunsa. Bonnie, Elena ja Caroline yrittävät puhua Emilylle, jolloin tämä ottaa Bonnien ruumiin haltuunsa ja tuhoaa kristallin jättäen Damonin uskomaan ettei ole muuta tapaa saada Katherine takaisin.


text: Laite oli Johnathan Gilbertin tekemä laite, jonka Emily Bennett salaa noitui. Suurin osa ihmisistä kuitenkin uskoi Gilbertin valmistaneen laitteen. Laite on ase vampyyrejä, sekä ihmissusia vastaan, mikä todettiin Tyler Lockwoodin kuullessa äänen. Laitteen aktivoiduttua jokainen vampyyri ja ihmissusi viiden korttelin säteellä paljastuu. Laite aiheuttaa vampyyreille sekä ihmissusille äärimmäistä kipua tehden erittäin korkeataajuksista ääntä, jota ihmiset eivät voi kuulla. Perustajien päivänä perustajien neuvosto, etunenässä John Gilbert, käytti laitetta. john Gilbert myös mainitsi laitteen toimivan vain kerran noin viiden minuutin ajan. Stefan Salvatoren kuvaili äänen tuntuvan siltä kuin satoja neuloja olisi tunkeutunut kallon läpi.


text: Elena Gilbertin äiti antoi Elenalle päiväkirjan tämän ollesa 10-vuotias, jonka ansiosta tämä halusi kirjailijaksi. Jaksossa "Uusi oppilas" Elena jätti päiväkirjan vahingossa hautausmaalle ja myöhemmin Stefan toi sen hänelle. Elena kirjoittaa päiväkirjaan kaiken elämässään tapahtuneen, jopa kaiken päiväkirjoista. Jaksossa "Under Control", Elenan veli Jeremy otti päiväkirjan ja luki sen, Gilbert-kompassi oli Johnathan Gilbertin vuonna 1864 keksimä ja käyttämä keksintö sekä taskukello. Kompassi kulkeutui suvussa useiden sukupolvien ajan, aina vanhimmalle syntyneelle poikalapselle. Johnathanin näytettiin käyttävän kompassia vuonna 1864 ja saavan tietää myös Pearlin olevan vampyyri. Johnathan kirjoitti kompassista myös päiväkirjoihinsa.


text: Carol Lockwood halusi taskukellon perustajien juhlaan, mutta ei esille pantavaksi; hän halusi auttaa perustajien neuvostoa paikantamaan kaupungin vampyyrit. Alun perin Elenan piti antaa kompassi hänelle, mutta Jeremyn halutessa kellon ja tietäen sen merkitsevän eremylle paljon, Elena antoi Jeremyn pitää kellon. Rouva Lockwood käytti Logan Fellia varastamaan kellon. Richard Locwoodille oli kellon toinen pala, joka täydensi kellon ja muutti sen vampyyrikompassiksi. Logan Fell käytti sitä ja löysi Stefanin ja ampui tätä puuluodeilla, mutta joutui lopulta itse Damonin tappamaksi. Stefan antoi kompassin Elenalle tämän jouduttua vampyyrin ahdistelemaksi. Luultavasti kompassi on yhä Elenan hallussa.


text: Gilbertin päiväkirjat ovat Johnathan Gilbertin 1800-luvulla kirjoittamia päiväkirjoja. Kirjat sisältävät tietoa hänen elämäntarinastaan ja vampyyrien olemassaolosta Mystic Fallsissa. Elena, Jeremy, Anna ja Alaric ovat lukeneet päiväkirjat. Myös John Gilbertin hallussa on erillinen kokoelma Johnathan Gilbertin kirjoittamia päiväkirjoja, joita ei ole kuitenkaan sarjassa nähty.


text: Jenna mainitsi päiväkirjat ensimmäisen kerran Jeremylle, tämän etsiessä aihetta historian kirjoitelmalleen. Kirjat olivat kaapissa Elenan ja Jeremyn vanhempien huoneessa. Myöhemmin Jeremy kirjoitti historian aineensa vampyyrien olemassaolosta erinomaisin arvosanoin. Alaric pyysi saada päiväkirjat lainaksi saadakseen lisää tietoja vampyyreistä. Myöhemmin myös Anna halusi lainata päiväkirjaa saadakseen tietää miten vapauttaa haudan vampyyrit


text: Kesäkuu 1864"'Gilbert-sormus" suojelee ihmisiä epäluonnolliselta kuolemalta, kun sormusta käytetään. Gilbert-sormuksia käyttää Gilbertin suvun miehet, mukaan lukien Johnathan Gilbert, Grayson Gilbert, John Gilbert ja Jeremy Gilbert. Sormuksen voi kuitenkin leikata pois tai ottaa väkisin, jolloin sormuksen haltijan voi tappaa. Grayson ja John Gilbert perivät sormukset isältään. John antoi oman sormuksensa Isobelille, joka antoi sen Alaricille. John otti Graysonin surmuksen itselleen, mutta antoi sen lopulta Jeremylle.


text: Emily Bennett lumosi sormukset ja antoi ne Johnathan Gilbertille, joka antoi ne jälkeläisilleen. Sormukset eivät kuitenkaan estä luonnollista kuolemaa, Graysonin kuoltua auto-onnettomuudessa.


text: Sivu Emily Bennettin loitsukirjassa kertoo Emilyn loitsineen sormukset ja antaneen ne Johnathan Gilbertille taistelussa Mystic Fallsin vampyyreja vastaan. Ensimmäisen kerran sormuksen nähdää toimivan Damonin tappaessa Alaric, joka kuitenkin pian herää takaisin henkiin. Toisen kerran sormuksen nähdään toimivan Damonin murtaessa Johnin niska ja heittäessä tämä katolta.


text: Katherine leikkasi Johnin sormuksen (sekä sormen) pois Perustajien päivänä. Myöhemmin Jeremyn nähdessä Damonin yrittämässä suudella Elenaa ja tämän kieltäytyessä, Damon murtaa Jeremyn niskan. Damonin lähdettyä paljastuu, että John antoi sormuksensa Jeremylle.


text: Giuseppen päiväkirja on Giuseppe Salvatoren kirjoittama. Damonin mukaan Giuseppe "osasi juuri ja juuri kirjoittaa oman nimensä."


text: Giuseppen päiväkirjoissa ei ole yhtään mainintaa Katherinesta, haudasta tai sen avaamisesta. Tähän mennessä vain Stefan on lukenut sen.


text: Stefan muisteli isänsä kertoneen vievänsä kaikki oikeat salaisuutensa hautaansa, viitaten loitsukirjaan.


text: Loitsukirja on noidan loitsukirja, joka kuului Emily Bennettille. Se sisältää useita loitsuja, lumouksia ja rituaaleja, jotka Emily loi elämänsä aikana. Nykyisin Bonnie omistaa kyseisen kirjan ja on käyttänyt sitä muun muassa lumoamaan Carolinen lapis lazuli sormuksen. Damon kutsuu loitsukirjaa "noidan keittokirjaksi".


text: Loitsukirja haudattiin Giuseppe Salvatoren hautaan ja Johnathan Gilbert oli ainoa joka tiesi tämän salaisuuden. Emily Bennett oli käyttänyt kirjaa sinetöimään haudan vampyyrit, pelastaen heidän henkensä. Noah-niminen vampyyri paljasti ennen kuolemaansa loitsukirjan sijainnin kerrottavan Johnathan Gilbertin päiväkirjoissa. Stefanin luettua kirjan hän tiesi missä loitsukirja on; hänen isänsä haudassa.


text: Kirja sisältää useita loitsuja, joista Bonnie on löytänyt seuraavia:


text: Lapis Lazuli on harvinainen kivi (ei kuitenkaan kristalli, vaikka useat niin uskovatkin), jota osa Vampyyripäiväkirjat-sarjan vampyyreistä käyttää. Väriltään se on silmiinpistävän sininen. Emily ja Bonnie Bennett ovat loihtineet sarjassa lapis lazuli sormuksia "päivävalo sormuksiksi" joiden avulla vampyyrit voivat olla päivänvalossa.


text: Televisiosarjassa


text: Kirjoissa


text: Masonin päiväkirja kuuluu Mason Lockwoodille, johon hän kirjoitti kaiken aina siitä asti kun tappoi vahingossa Jimmyn. Jaksossa "the Sacrifice" Tyler ja Caroline löysivät päiväkirjan Lockwoodien kellarista.


text:
Vartaloni muuttuu. Olen pingottunut, vihainen, kärsimätön. Tulen niin vihaiseksi, että pyörryn ja unohdan mitä sanon tai teen. En ole oma itseni, en sitten Jimmyn kuoleman. Mitä minulle on tapahtumassa?
Valitsin autotallin. Voin teljetä oven. Se on kaukana kadulta, joten kukaan ei voi kuulla. Kiinnitin koukut lattiaan. Laimensin ukonhattua veteen heikentääkseni itseäni, mutta sain sen juuri ja juuri alas ilman oksentamista. Tuntui aivan kuin olisi juonut akkuhappooa. Tunnit kuluivat eikä mitään tapahtunut. Tuli niin hiljaista että saatoin kuulla oman vereni sykkivän. Silloin... toivoin että pyörtyisin enkä tuntisi sitä. Mutta en pyörtynyt. Minä... Minä tunsin sen kaiken. Kipua jota ei voi kuvitella. Luulin ettei se loppuisi koskaan. Se oli elämäni kamalin yö.


text: Kuukivi on lähes läpinäkyvä, maidon vaalea, litteä, ovaali jalokivi, joka on noin jääkiekon kokoinen. Kivi on pääroolissa toisen tuotantokauden juonessa ja se kulkeekin henkilöltä toiselle koko kauden ajan. Paljastuu myös, että kivi on vampyyrien ja ihmissusien kirouksen keskipiste.


text: Kiven mainitsee ensimmäisen kerran Mason Lockwood, joka kertoo veljenpojallee Tylerille sen olevan Lockwoodien perintökalleus, jolla on vain tunteellista arvoa. Epäileväinen Tyler löytää kiven isänsä pillopaikasta ja ottaa sen haltuunsa. Aluksi hän aikoo pitää kiven, mutta saatuaan tietää ihmissusi-kirouksesta ja lähes tapettuaan tytön vahingossa, hän antaa sen Masonille vain päästäkseen eroon siitä. Mason raportoi onnistumisensa Katherinelle, joka Masonin asialle alun perin lähettikin.


text: Jeremy, joka näki kuukiven Tylerin hallussa, kertoo asiasta Damonille ja tarjoutuu noutamaan sen. Alaric löytää Isobelin tutkimustuloksia ja saa selville kuukiven tärkeyden -- että kiveä käytettiin sinetöimään ihmissusikirous ja että sen avulla kirous voidaan myös poistaa. Tylerin kertoessa antaneensa kiven sedälleen, Damon ja Bonnie kidnappaavat Masonin ja onkivat kiven sijainnin tämän mielestä. Bonnie lähtee etsimään Stefanin ja Elenan kanssa kiveä ennen kuin Katherine saa sen.


text: Katherine uhkaa tappaa kaikki Mystic Fallsin asukkaat mikäli ei saa kiveä itselleen. Stefan arvaa Katherinen varastaneen kuukiven alun alkaen joltain toiselta ja se paljastuukin osaksi tarinaa miten tämä pakeni kuolemalta vuonna 1864. Katherine saa kuukiven haltuunsa, mutta on loukussa haudassa sen kanssa. Jeremy saa kiven haltuunsa ja onnistuu heittämään sen ulos haudasta Bonnielle. Bonnie vie kiven tuhottavaksi velhoystävällee, Lukalle. Luka kuitenkin vain teeskentelee tuhoavansa kiven ja antaa sen yhdelle alkuperäisistä vampyyreistä, Elijahille.


text: 1500-luvulla astseekkishamaani käytti kuukiveä vampyyrien ja ihmissusien kirouksen keskipisteenä. Kirouksen ansiosta vampyyrit olivat haavoittuvaisia auringolle ja sitoi ihmissusien muodonmuutoksen täysikuulle. Kirouksen avaimena, kivi on erittäin arvokas sekä vampyyreille että ihmissusille, jotka tietävät sen historian. Oikealla ihmissuden, vampyyrin ja Petrovan kaksoisolennon veren suhteella sekä kivellä, noita voi kumota kirouksen. Uskotaan, että kuukiven omistaja voi kontrolloida miten kirous poistetaan: esimerkiksi ihmissusi voi jättää vampyyrien auringon kirouksen poistaessaan ihmissusilta kuun kirouksen.


text: Vuonna 1492 vanhin elävä vampyyri, Klas oli saanut kiven haltuunsa ja aikoi rikkoa kirouksen voidakseen kävellä vapaansa auringossa. Samaan aikaan ainut elävä kaksoisolento oli Katerina Petrova, jonka Klaus otti vangikseen. Katerina pakeni kuukivi mukanaan ja hirtti itsensä vampyyrin verta juotuaan. Täten hänestä tuli Klausille hyödytön, mutta Klaus janosi kostoa ja halusi päämäärätietoisesti löytää kuukiven.


text: Vuonna 1864 Katerina oli Katherine Pierce ja asui Mystic Fallsissa. Perustajien neuvoston suunnitellessa vampyyrien massamurhaa kaupungissa, Katherine teki sopimuksen George Lockwoodien kanssa. Tietäen tämän olevan ihmissusi, Katherine antoi tälle kuukiven vastineeksi pakoon auttamisesta ja oman kuolemansa lavastamisesta. George antoi kiven jälkeläisilleen, kunnes se päätyi lopulta Richard Lockwoodille.


text: Petrova-kirja on kirja Petrovan perheen historiasta, jossa kirjoitetaan Petrovan suvun päättyneen Katerina Petrovaan. Kirja nähdään ensimmäisen kerran jaksossa "Bad Moon Rising", jossa Damon Salvatore ottaa sen Duken yliopistosta ja antaa sen Elena Gilbertille. Jaksossa "Katerina", Elena vie kirjan haudassa loukussa olevalle Katherinelle.


text: Nimi Petrova tulee Katherinen syntymänimestä Katerina Petrova.


text: Stefanin päiväkirja on Stefan Salvatoren omistama ja kirjoittama päiväkirja, jota tämä on kirjoittanut 1860-luvulta lähtien. Stefan pitää päiväkirjansa välissä yhä kuvaa Katherinesta.Elena Gilbertin auto nähtiin ensimmäisen kerran jaksossa "Uutta verta", jossa hän vieraili Stefanin kanssa Salvatorejen kartanon raunioilla. Seuraavan kerran jaksossa "Vanha ystävä", Elenan käydessä Salvatorejen täysihoitolassa. Jaksossa "Kuin kaksi marjaa" Elena kolaroi autonsa, jonka Damon siirsi tiesn sivuun. Siitä lähtien Elena on käyttänyt tätinsä Jennan autoa, mutta sai äskettäin autonsa takaisin.


text: Stefan Salvatoren auto nähtiin ensimmäisen kerran jaksossa "Uusi tuleminen", jossa Stefan kertoi auton kulkeneen suvussa. Luultavasti Stefan on kuitenkin sen aikoinaan itse ostanut.


text: Damon Salvatoren auto nähtiin ensimmäisen kerran jaksossa "Perhesiteitä", jossa hän toi Carolinen autollaan kouluun. Jaksossa "Veren perintö" Damon kävi autollaan Atlantassa Elenan kanssa.


text: Bonnie Bennettin auto (sininen Toyota Prius) nähtiin ensimmäisen kerran jaksossa "Uusi oppilas", mutta jaksoon "Kovia otteita" mennessä auton väri oli vaihtunut valkoiseksi.


text: Caroline Forbesin auto nähtiin ensimmäisen kerran jaksossa "Pitkin hampain", jossa hän eksyi metsään ollessaan matkalla isänsä luokse.


text: Tyler Lockwoodin auto nähtiin ensimmäisen kerran jaksossa "Riivattu", jossa Vicki hyökkäsi Tylerin kimppuun.


text: Pormestari Richarrd Lockwoodin auto nähtiin ensimmäisen kerran jaksossa "Founder's Day", jossa hän antoi autonsa poikansa Tylerin käyttöön.


text: Katherine Piercen vaunut on nähty vain jakson "Uutta verta" takaumassa.


text: Logan Fellin auto nähtiin jaksossa "Kuin kaksi marjaa", jossa hän kidnappasi Carolinen.


text: Matt Donovanin avolava nähtiin jaksossa "Kuin kaksi marjaa", jossa Matt antoi Tylerille kyydin kotiin.


text: Rautayrtti ("Vervain"') on yksi vampyyrien heikkouksista. Perustajien neuvosto käyttää sitä suojelemaan kaupungin asukkaita vampyyreiltä. Zach Salvatore toimitti yrttiä neuvostolle kunnes Damon Salvatore tappoi tämän. Tällä hetkellä Damon toimii rautayrtin toimittajana.


text: Suoneen pistettynä rautayrtti heikentää vampyyrien voimia sen määrästä riippuen. Jos yrttiä nautitaan suoraan (esim. ruoassa tai juomassa) tai epäsuoraan (esim. ihmisveren joukossa) vaikutus on sama. Rautayrtti suojelee ihmisiä vampyyrien manipuloinnilta.


text: Ainut vampyyri, jonka tiedetään kasvattaneen immuniteetti rautayrttiä kohtaan on Katherine Pierce, joka on nauttinut yrttiä pieninä määrinä yli vuosisadan ajan. Myös vanhempien vampyyrien, kuten Elijahin näytetään sietävän rautayrttiä paremmin.


text: Seuraavien ihmisten tiedetään käyttävän rautayrttiä:'


text: fhhd


title: Total Control (John Norumin albumi)

text: Total Control on Hard rock-yhtye Europen kitaristi John Norumin ensimmäinen soololevy, jonka hän julkaisi erottuaan Europesta vuonna 1987.


title: Total Control (John Norumin albumi)

text: Kaikki kappaleet on kirjoittanut John Norum ja Marcel Jacob, ellei toisin mainittu.


title: Samu Perhonen

text: Samu Perhonen (s. 7. maaliskuuta 1993 Jämsänkoski) on suomalainen jääkiekkomaalivahti, joka pelaa SM-liigajoukkue KooKoossa. Hän torjuu modernilla perhostyylillä.


title: Samu Perhonen

text: Perhonen on Jämsän Kiekko-Susien kasvatti. Hän pelasi kuitenkin myöhemmät juniorivuotensa JYPissä, jossa Perhonen voitti B-nuorten I-divisioonan hopeaa vuonna 2010. Kauden 2010–2011 hän pelasi lähinnä seuran A-nuorissa, jotka Perhonen torjui kauden päätteeksi Suomenmestaruuteen. Hänet palkittiin A-nuorten SM-liigan pudotuspelien arvokkaimpana pelaaja Ville Peltonen -palkinnolla. Perhonen debytoi kauden aikana myös miesten peleissä pelattuaan yhden Mestis-ottelun alle 20-vuotiaiden maajoukkueessa.


title: Samu Perhonen

text: Vuonna 2011 Perhonen valittiin 62. pelaajana Edmonton Oilersiin. Hän oli neljäntenä varattu maalivahti. Perhonen siirtyi kaudeksi 2011–2012 Mestis-joukkue D Teamiin. Hän pelasi ennen kauden alkua nimensä JYP-Akatemiaan vaihtaneessa joukkueessa 11 runkosarjaottelua, mutta jäi kuitenkin ykkösmaalivahti Sami Rajaniemen varjoon. He molemmat tekivät JYPin SM-liigajoukkueen kanssa 2+1-vuotisen jatkosopimuksen joulukuussa 2011. Siirtotakarajalla, helmikuussa 2012 Perhonen siirtyi loppukaudeksi JYPin vahvuuteen ja vahvisti seuran A-nuoria. Hän sai tililleen myös neljä SM-liigaottelua JYPin luukkuvahtina. Myös kaudeksi 2012–2013 Perhonen kiinnitettiin JYP-Akatemian vahvuuteen. Hänen kautensa jäi kuitenkin taas epätasaiseksi. Perhonen pelasi 14 runkosarjaottelua, mutta palasi jälleen loppukaudesta JYPin A-nuorten vahvuuteen.


title: Samu Perhonen

text: USHL-joukkue Indiana Ice varasi Perhosen 61. pelaajana vuonna 2013. Hän ei sopimuksestaan huolimatta jatkanut Jyväskylässä, vaan siirtyi kaudeksi 2013–2014 Icen vahvuuteen Pohjois-Amerikkaan. Perhonen kärsi reissullaan kuitenkin siviilipuolen ongelmista ja hän pelasi osaksi loukkaantumisenkin vuoksi vain kahdeksan runkosarjaottelua. Perhonen palasi tammikuussa 2014 Suomeen ja siirtyi loppukaudeksi Helsingin IFK:n A-nuoriin. Hän sai loppukaudella tililleen myös yhden ottelun HIFK:n SM-liigajoukkueen luukkuvahtina.


title: Samu Perhonen

text: Kaudeksi 2014–2015 Perhonen siirtyi 1+1-vuotisella sopimuksella Kalevan Palloon. Hän aloitti kautensa joukkueen kakkosmaalivahtina Eero Kilpeläiselle. Perhonen teki SM-liigadebyyttinsä 30. syyskuuta 2014 Saimaan Palloa vastaan, jolloin hän torjui heti nollapelin KalPan voitettua ottelun 1–0. Perhonen torjui ottelussa 16 kertaa. Hänet palkittiin ottelun "Ilta-Sanomien" kolmen tähden tähtipelaajana ja Risto Pursiainen valitsi hänet legendojen tähtien kakkostähdeksi. Perhonen ehti pelata kauden aikana vain neljässä SM-liigaottelua, kunnes KalPan ykkösmaalivahti Eero Kilpeläisen kausi päättyi vuodenvaihteessa. Perhonen otti näin ollen KalPan torjuntavastuun, kunnes KalPa hankki tammikuun 2015 lopulla Kilpeläisen korvaajaksi Andy Chiodon. Pudotuspeleissä Perhonen kuitenkin nousi hänen ohitseen joukkueen ykkösmaalivahdiksi kahden puolivälierätappion jälkeen. Rauman Lukko vei kuitenkin ottelusarjan voitoin 4–2. Kaikkiaan Perhonen pelasi tulokaskautensa aikana 17 runkosarja-, neljä playoff- ja yhden Mestarien liigan ottelun. Hän torjui neljä nollapeliä. Perhonen pelasi kauden aikana myös yhteensä yhdeksän Mestis-ottelua lainalla Kajaanin Hokissa ja KeuPa HT:ssä. Huhtikuussa 2015 KalPa käytti hänen sopimuksessaan olleen option ja teki vuoden mittaisen jatkosopimuksen Perhosen kanssa.


title: Samu Perhonen

text: Perhonen ehti pelata kaudella 2015–2016 vain viisi runkosarjaottelua jäätyään selkeäksi kakkosmaalivahdiksi Eero Kilpeläiselle. Lopulta KalPa lainasi hänet tammikuussa 2016 aluksi kuukauden loppuun asti ulottuneella sopimuksella Hämeenlinnan Pallokerhoon hakemaan pelituntumaa. Perhonen siirtyi samalla antamaan taustatukea HPK:n maalivahti Jere Myllyniemelle, kun Eetu Laurikainen palasi Pohjois-Amerikkaan. Perhosen lyhyen pestin päätyttyä hänen lainasopimustaan jatkettiin kauden loppuun. Perhonen nousi lopulta HPK:n pääasialliseksi vastuunkantajaksi ja pelasi siellä kevätkauden aikana kaikkiaan 21 runkosarjaottelua torjuen yhden nollapelin.


title: Samu Perhonen

text: Kesällä 2016 Perhonen kutsuttiin NHL-seura Los Angeles Kingsin kehitysleirille. Kaudeksi 2016–2017 hän siirtyi kaksivuotisella sopimuksella KooKoohon, jonka maalivahtivalmentajana toimii Perhoselle HPK:sta tuttu Kari Lehtonen. Hän lähti kauteen haastamaan Juha Järvenpäätä ykkösmaalivahdin paikasta, mutta Järvenpää kuitenkin loukkaantui jo harjoituskaudella. Kauden kynnyksellä KooKoo hankki ensin koeajalle saksalaisen Niklas Treutlen, mutta hänen jäätyä ilman sopimusta seura hankki vastuunkantajakseen kokeneen kanadalaisvahti Leland Irvingin. Perhonen jäi Irvingille selkeäksi kakkosmaalivahdiksi. Tammikuussa 2017 Irving loukkaantui viikoiksi ja KooKoo paikkasi maalivahtiosastoaan Niko Hovisella. Vajaa viikko Irvingin loukkaantumisen jälkeen Perhonen loukkaantui itse ja joutui jättämään ottelun kesken. Hän kuitenkin kuntoutui helmikuun alussa, jolloin Hovisen lyhyt sopimus juuri päättyi. Perhonen pelasi kauden aikana 17 runkosarjaottelua torjuen yhden nollapelin. Helmikuussa 2017 hän pelasi myös yhden ottelun lainalla Mestis-joukkue Savonlinnan Pallokerhossa, jolta oli sivussa joukkueen kaikki kolme sopimusmaalivahtia; Juhana Aho, Joonas Toivonen ja Lassi Yrjölä. Perhonen torjui SaPKolle 0–3-vierasvoiton Kajaanin Hokista.


title: Samu Perhonen

text: Kauden 2017–2018 päätteeksi, huhtikuussa 2018 Perhonen teki KooKoon kanssa vuoden mittaisen jatkosopimuksen.


title: Samu Perhonen

text: Perhonen pelasi alle 18-vuotiaiden MM-kilpailuissa vuonna 2011. Yhteensä hän on pelannut neljä nuorten ja 14 poikien maaottelua.


title: Jinxx

text: Jeremy Miles Ferguson, taiteilijanimeltään Jinxx, (s. 7. tammikuuta 1986 Webster City, Iowa) on yhdysvaltalainen muusikko, joka tunnetaan parhaiten Black Veil Bridesin rytmikitaristina. Ennen sitä Jinxx oli Amenin ja The Dreamingin pitkäaikainen soolokitaristi. Jinxx on myös klassisen opin viulisti. Hän aloitti kitaransoiton nelivuotiaana. Ensimmäinen hänen oppimansa riffi oli Ozzy Osbournen ”Crazy Train”.


title: Jinxx

text: Jinxx asuu Los Angelesissa. Hän on ollut naimisissa ammattivalokuvaaja Sammi Dollin kanssa.


title: Avara maa

text: Avara maa on Pelle Miljoona Unitedin esikoisalbumi, joka julkaistiin 5. lokakuuta 2011. Levyn äänitettiin elo-syyskuussa, ja sen tuottajana toimi Jussi Jaakonaho.


title: Euroopanvilliaasi

text: Euroopanvilliaasi ("Equus hydruntinus") oli Euroopassa jääkaudella elänyt aasin ja villiaasien sukuinen eläin. Lajia esiintyi varsinkin Etelä-Euroopassa keski- ja myöhäispleistoseenilla. Pohjoisimmat esiintymät olivat Saksassa miltei Pohjanmeren rannoilla. Laji muistutti nykyään elävistä hevoseläimistä eniten aasianvilliaasia.


title: Outokummun vaakuna

text: Outokummun vaakuna on Outokummun kaupungin tunnus. Vaakunan kuusikoro viittasi kunnan vaakunan vahvistamisen aikaiseen nimeen "Kuusjärvi"; myöhemmin korosta alettiin käyttää nimitystä havukoro. Kuparin merkki viittaa Outokummun kaivoksiin, jotka antoivat myöhemmin nimensä koko kauppalalle.


title: Outokummun vaakuna

text: Vaakunan selitys on ”punaisessa kentässä on kuusikoroinen lakio, jonka alapuolella kuparinmerkki; kaikki kultaa.” Vaakunan on suunnitellut Olof Eriksson, ja Kuusjärven kunnanvaltuusto hyväksyi sen kokouksessaan 21. marraskuuta 1952. Sisäasiainministeriö vahvisti vaakunan käyttöön 18. helmikuuta 1953.


title: Joulun julkinen asema

text: Joulun julkinen asema koskee joulun asemaa virallisissa yhteyksissä ja julkisuudessa.


title: Joulun julkinen asema

text: Joulu on vuosittainen 25. joulukuuta vietettävä juhla, asemaltaan Jeesuksen syntymän kristillinen muistojuhla. Eräs nykyinen keskustelunaihe on kristinuskoa edeltävä alkuperä osalla jouluperinteistä


title: Joulun julkinen asema

text: Joulun ajankohta on muinaisen roomalaisen kalenterin talvipäivänseisauksen päivämäärä. Suomen kielen sana "joulu" ja "juhla" ovat ruotsalaisia tai skandinaavisia lainasanoja. Sana joulu tulee alun perin ennen kristinuskoa vietetyn talvipäivänseisauksen juhlan muinaisgermaanisesta nimestä. Monet kansat ovat vanhoista ajoista viettäneet vuotuista juhlaa talvipäivänseisauksen aikoihin. Joulussa ovat yhdistyneet kristillinen juhla, muinainen roomalainen saturnalia-juhla sekä Euroopan pohjoisten kansojen maatalousvuoden päättäjäis- ja keskitalven juhla, Suomessa vanha vuodenvaihteenjuhla kekri. Joulu on yleinen perhejuhla eri puolilla maailmaa.


title: Joulun julkinen asema

text: Muinaisten germaanien talvijuhla tunnetaan nykyisin sen englanninkielisellä nimityksellä "Yule". Kuukalenterin vuoksi yulen paikka vaihteli joulukuun alusta tammikuun alkuun. Kristinuskon leviämisen myötä yule yhdistettiin kristilliseen jouluun. Muinaiset roomalaiset viettivät 17. ja 23. joulukuuta välisenä aikana keskitalven Saturnalia-juhlaa. Talvipäivänseisauksena 25. joulukuuta oli Sol Invictuksen eli Voittamattoman auringon päivä.


title: Joulun julkinen asema

text: Kristillinen kirkko äänesti ja yhdisti hallinnollisella käskyllä Sol Invictuksen päivän juhlat Jeesuksen syntymäjuhlaan 350-luvulla. Varhaisin tunnettu maininta asiasta on vuodelle 354 laaditussa roomalaisessa kalenterista. Jo aikaisemmin kristityt olivat viettäneet 6. tammikuuta "epifania"-juhlaa eli nykyistä loppiaista Jeesuksen kasteen muistopäivänä.


title: Joulun julkinen asema

text: Protestanttisen reformaation jälkeen puritaanien kaltaiset ryhmät vastustivat joulun viettoa. 1600-luvulla joulun vietto oli ajoittain kiellettyä Englannissa ja Bostonin siirtokunnassa Pohjois-Amerikassa.


title: Joulun julkinen asema

text: Muun muassa Amerikan ateistit ovat ehdottaneet, että maailman valtiot pitäisivät juhlapäivinä koko maapallolle yhteisiä luonnonkierron tapahtumia: kevätpäiväntasausta ja syyspäiväntasausta sekä talvipäivänseisausta ja kesäpäivänseisausta. Monet uskonnottomien järjestöt järjestävät talvipäivänseisauksen juhlia ja lähettävät talvipäivänseisauksen kortteja.


title: Joulun julkinen asema

text: Suomessa joulupäivää edeltävä jouluaatto, 24. joulukuuta ei ole virallinen vapaapäivä, mutta se ja varsinkin sen iltapäivä on useimmilla työpaikoilla palkallinen vapaapäivä. Muista juhlapäivistä poiketen myös julkinen liikenne loppuu Suomessa lähes kokonaan iltapäivällä jouluaattona.


title: Joulun julkinen asema

text: Ateistien etujärjestöjen kuten Vapaa-ajattelijain liiton mielestä kirkolliset juhlapäivät virallisessa kalenterissa loukkaavat ajatuksenvapautta ja valtion puolueettomuutta uskontojen suhteen. Evankelis-luterilaiset juhlapäivät on poistettava valtakunnallisten vapaapäivien joukosta osana kirkon ja valtion eroa.


title: Joulun julkinen asema

text: Koulujen joulujuhlissa on vanhastaan ollut Suomen evankelis-luterilaisen kirkon aseman vuoksi uskonnollista ohjelmaa. Opetushallitus toteaa, että kaikkien oppilaiden tulee voida osallistua juhlaan. Nykyisin usea koulu on erottanut uskonnollisen juhlan erilliseksi kokonaisuudeksi. Joulujuhla järjestetään kaikille kun taas joulukirkkoon menevät vain ne lapset, jotka kuuluvat samaan kirkkokuntaan.


title: Joulun julkinen asema

text: Englannin kielessä sanaa "yule" käytetään nimityksen "Christmas" (”Kristusmessu”) rinnalla tai asemasta. Vuonna 2013 Yhdysvalloissa dallasilainen sotaveteraanien sairaala ei ottanut vastaan lasten askartelemia joulukortteja, joissa toivotettiin joulua sanoilla "Merry Christmas". Suomessa kaikki keskitalven juhlaperinteet sisältyvät neutraaliin joulu-sanaan. Englannin kielessä yleinen kirjallinen tervehdys joulun alla on "Season’s Greetings". Monikielisissä tervehdyksissä voidaan esittää yleisiä hyvän toivotuksia tai hyviä juhlia. Suomessa hyvän joulun toivottaminen on ollut yleistä sekä virallisissa että yksityisissä yhteyksissä. Suomeksi voidaan toivottaa myös hyviä juhlia, hyvää juhlakautta tai hyvää talven juhla-aikaa. Neutraaleinta on toivottaa hyvää uutta vuotta, joka on yleinen hyvän tulevaisuuden toivotus.


title: Shinji Kagawa

text: Shinji Kagawa (; s. 17. maaliskuuta 1989) on japanilainen jalkapalloilija. Hän edustaa syksystä 2014 alkaen saksalaista joukkuetta Borussia Dortmundia.


title: Shinji Kagawa

text: Kagawa aloitti jalkapalloharrastuksen ensimmäisinä kouluvuosinaan. Hän siirtyi 17-vuotiaana FC Miyagin juniorijoukkueesta ammattilaisseura Cerezo Osakaan. Kaudella 2007 hän onnistui vakiinnuttamaan pelipaikkansa joukkueen avauskokoonpanossa. Joukkue ei onnistunut nousemaan seuraavaksi kaudeksi 2008 maan korkeimmalla sarjatasolle, vaan jäi sarjassa sijalle 5.


title: Shinji Kagawa

text: 23. elokuuta 2010 Kagawa teki ensiesiintymisensä uudessa seurassaan saksalaisessa Borussia Dortmundissa. Ensimmäiset maalinsa joukkueessa hän teki Eurooppa-liigan karsinnoissa azerbaidžanilaista Karabahia vastaan. Bundesliigassa hänen ensimmäinen maalinsa syntyi ottelussa Wolfsburgia vastaan. Paikallisottelussa Schalkea vastaan, joka tunnetaan paremmin nimellä "Revierderby", Kagawa teki kaksi maalia, kun dortmundilaisseura otti komean 1–3-vierasvoiton.


title: Shinji Kagawa

text: Kesäkuussa 2012 ilmoitettiin Kagawan hyväksyneen Manchester Unitedin tekemän tarjouksen. Siirto vahvistetaan, kun hän on läpäissyt lääkärintarkastuksen ja saanut työluvan.. 22. kesäkuuta 2012 siirto sai vahvistuksen. Syksyllä 2014 Kagawa palasi kuitenkin takaisin Dortmundin riveihin.


title: Shinji Kagawa

text: Kagawa teki ensiesiintymisensä Japanin maajoukkueessa 24. toukokuuta 2008 ystävyysottelussa Norsunluurannikkoa vastaan, jonka Japani voitti lopulta 1–0. Entinen maajoukkueen päävalmentaja Takeshi Okada ei valinnut häntä vuoden 2010 MM-kilpailuihin.


title: Shinji Kagawa

text: Syyskuussa 2010 hän teki ottelun ainoan maalin ystävyysottelussa Paraguayta vastaan.


title: Joulu eri maissa

text: Jouluperinteet eri maissa vaihtelevat.


title: Joulu eri maissa

text: Suomessa joulun vietto alkaa yleensä jo aattoiltana. Ensimmäinen ja toinen joulupäivä ovat virallisia vapaapäiviä. Myös jouluaatto on useimmiten palkallinen vapaapäivä. Myös julkinen liikenne loppuu Suomessa lähes kokonaan iltapäivällä jouluaattona.


title: Joulu eri maissa

text: Kristillistä sanomaa arvostavissa perheissä voidaan lukea ääneen jouluevankeliumi ennen jouluateriaa. Jouluaamuna on joulukirkko. Kirkossa kuullaan jouluevankeliumi ja veisataan Martti Lutherin virsi 21 Enkeli taivaan.


title: Joulu eri maissa

text: Suomalaisen joulun ulkoisiin ihanteisiin liittyvät joulusauna, jouluruuat, joulukuusi, kynttilät ja muut joulukoristeet. Perinteisiä koristeita ovat himmeli ja olkipukki. Pikkulintuja ruokitaan lyhteillä tai talipalloilla. Ennen lahjojen jakoa käydään usein hautausmaalla sytyttämässä kynttilöitä sukuhaudoille. Illalla on joulusauna. Jouluna syödään paljon. Suomalaiseen joulupöytään yleensä kuuluvia ruokia ovat muun muassa erilaiset laatikot, yleensä porkkana-, lanttu- ja perunalaatikot sekä erilaiset kalaruoat kuten kylmäsavustettu lohi, graavilohi ja graavisiika. Jouluaattona syödään joulupuurona yleensä riisipuuroa. Joulun leivonnaisia ovat joulutortut ja piparkakut. Joulukinkku on lihansyöjien herkku.


title: Joulu eri maissa

text: Illalla vierailee joulupukki. Suomessa joulupukki vierailee jo aattoiltana kello neljän ja kymmenen välillä. Ainakin riehakkaiden pikkujoulujen aikaan saatetaan jossain nähdä myös nuuttipukki


title: Joulu eri maissa

text: Suomalaisperäisiä joululauluja ovat esimerkiksi "En etsi valtaa loistoa", "Kun joulu on", "Varpunen jouluaamuna" ja "Sylvian joululaulu".


title: Joulu eri maissa

text: Venäjällä joulupäivää vietetään Venäjän ortodoksisen kirkon käyttämän juliaanisen kalenterin mukaisesti 25. joulukuuta eli gregoriaanisen kalenterin mukaan 7. tammikuuta. Neuvostoaikana joulu oli kielletty kristillisenä, mutta itsenäisen Venäjän myötä jälkeen jouluperinne elpyi. Nykyään Venäjällä kristillisen joulun aseman on paljolti ottanut uusivuosi Pakkasukkoineen. Pakkasukko kulkee venäläisellä kolmivaljaksella ja mukanaan hänellä on lapsenlapsensa Lumityttö. Uudenvuodenyönä Pakkasukko ja Lumityttö tuovat lapsille lahjoja sekä toteuttavat ihmisten salaisia toiveita. Joulupukin kanssa Pakkasukko on vanha ystävä. Kotona uutta vuotta juhlittaessa kutsutaan paljon sukulaisia ja ystäviä pitkille juhlaillalliselle. Kuohuvia maljoja kohotetaan tunneittain siitä lähtien, kun uusi vuosi alkaa Venäjän kaukoidässä.


title: Ferry Farm

text: Ferry Farm (myös nimillä George Washington Boyhood Home Site ja Ferry Farm Site) on Fredericksburgissa, Virginiassa sijaitseva maatila, jossa Yhdysvaltain ensimmäinen presidentti George Washington vietti suurimman osan lapsuudestaan. Maatila on rakennettu 1738. Se on myös listattu National Historic Landmark- (vuonna 2000) ja National Register of Historic Places -listoille (vuonna 1972).


title: Ferry Farm

text: Heinäkuussa 2008 tutkijat ilmoittivat löytäneensä maatilan päärakennuksen jäännökset. Päärakennus oli palanut maan tasalle vuosikymmeniä aiemmin.


title: Monongahela

text: Monongaleha on joki Länsi-Virginian ja Pennsylvanian osavaltioiden alueilla Yhdysvalloissa. Se on yhteensä 206 kilometriä pitkä.


title: Monongahela

text: Monongahelalla on historiansa aikana ollut useita muitakin nimiä:


title: Monongahela

text:
Malangueulé
Manaungahela River
Me-nan-gi-hil-li
Meh-non-au-au-ge-hel-al
Mehmannaunringgehlau
Mehmannauwinggehla
Mo-hon-ga-ly River
Mo-hon-galy River
Mo-hon-gey-e-la River


title: Monongahela

text:
Mo-hong-gey-e-la River
Mohungahala River
Mohunghala River
Monaung River
Monaungahela River
Monna River
Monnyahela River
Monona River
Mononga River


title: Monongahela

text:
Monongahalia River
Monongahaly River
Monongaheley River
Monongahelia River
Monongalia River
Monongalo River
Mononguhela River
Mononyahela River
Muddy River


title: Pyhännän vaakuna

text: Pyhännän vaakuna on Pyhännän kunnan tunnus. Vaakunan aiheen viisi paalua ja kolme hirttä muodostavat mallin aidasta, joka liittyy kunnan nimen merkitykseen rajattu tai eristetty alue. Pyhäntä on myös vanha heimojen raja-aluetta.


title: Pyhännän vaakuna

text: Vaakunan selitys on ”punaisessa kentässä on kolme alaista hirttä, joiden päällikkeenä on viisi tyvestä nousevaa suippokärkistä paalua; kaikki hopeaa.” Vaakunan on suunnitellut Kaj Kajander, ja Pyhännän kunnanvaltuusto hyväksyi sen kokouksessaan 31. maaliskuuta 1969. Sisäasiainministeriö vahvisti vaakunan käyttöön 11. heinäkuuta samana vuonna.


title: Berdi Kerbabaýew

text: Berdi Kerbabaýew (, 15. maaliskuuta 1894 nykyisen Turkmenistanin Ahalin maakunnan Kouki-Zerenin kylä – 1974 Ašgabat) oli turkmenistanilainen neuvostokirjailija.


title: Berdi Kerbabaýew

text: Berdi Kerbabaýew syntyi talonpoikaisperheeseen. Hän kävi koraanikoulun ja opiskeli Leningradin yliopiston orientalistiikan tiedekunnassa vuosina 1927–1928. Hänen ensimmäiset satiiriset runonsa ilmestyivät vuonna 1923. 1920-luvun lopussa ja 1930-luvulla Kerbabaýew kirjoitti runoelmia, kertomuksia ja näytelmiä, joissa hän arvosteli menneisyyden jäänteitä, vaati naisten tasa-arvoa ja agitoi uuden sosialistisen yhteiskunnan puolesta. Vuodesta 1930 lähtien hän kirjoitti ensimmäistä turkmeeninkielistä romaania "Aÿgytly ädim" (”Ratkaiseva askel”, 1940–1955), joka sai Stalin-palkinnon vuonna 1948. Vuonna 1951 kirjailija sai Stalin-palkinnon kolhoosielämää kuvaavasta pienoisromaanista ”Aisoltan valkoisen kullan maasta” ("Aÿsoltan", 1949). Vuonna 1957 ilmestyi öljytyöläisten elämästä kertova romaani "Nebitdag" ja vuonna 1965 historiallinen romaani, jonka aiheena on turkmenistanilaisen bolševikkipoliitikon Gaÿgysyz Atabaÿn elämä. Kerbabaýew toimi myös venäläisen ja neuvostokirjallisuuden turkmeenintajana.


title: Berdi Kerbabaýew

text: Vuosina 1942–1950 Kerbabaýew toimi Turkmenistanin kirjailijaliiton hallituksen puheenjohtajana. Vuonna 1948 hänestä tuli Neuvostoliiton kommunistisen puolueen jäsen. Vuonna 1951 hänet nimitettiin Turkmenistanin tiedeakatemian akateemikoksi. Vuonna 1969 Kerbabaýew sai sosialistisen työn sankarin arvonimen ja vuonna 1970 Turkmenistanin kirjallisuuspalkinnon. Hänet on palkittu myös kolmella Leninin kunniamerkillä.


title: Aktiv Grizzly

text: Aktiv Grizzly on ruotsalaisen Aktiv Maskin Östersund AB:n valmistama kaksitelainen raskas työmoottorikelkka. Aktiv Grizzly on varustettu kahdella rinnakkaisella 380 x 3840 mm:n telamatolla ja yhdellä etusuksella. Molemmat telamatot pyörivät kiinteästi toisiinsa nähden ja ohjaus tapahtuu perinteisesti ohjaustangosta ja painopistettä siirtämällä.


title: Aktiv Grizzly

text: Kelkan edeltäjä on Aktiv Sno-tric Blå, jonka valmistus aloitettiin 1973. Aktiv Grizzlyksi se muuttui vuonna 1981. Aluksi kelkassa oli pyörätelasto. Myöhemmin nimi muuttui Aktiv Grizzly de Luxeksi ja telasto muuttui liukutelastoksi. Vuodenvaihteessa 1990 kelkan nimeksi tuli Aktiv Grizzly XP, jolloin lisättiin toinen vaihde eteen. Kelkan valmistus lopetettiin vuonna 1991.


title: Aktiv Grizzly

text: Ainakin XP malliin on saanut lisävarusteena kaksoissuksea eteen. Yksittäisen suksen hyvyys tulee esiin varsinkin pusikkoisessa maastossa, jossa suksi ei tartu risukkoon tai puihin.


title: Aktiv Grizzly

text: Vastaavaa kelkkaa on myyty 1982–1983 myös nimellä Winha Grizzly. Winhassa on joko liuku- tai pyörätelasto ja se on varustettu joko Artic Spirit AB 50, A3 tai Fuji EC 44-2PM-3000 -moottorilla. Saman aikakauden kaksitelaisia vastaavia kelkkoja oli myös Ockelbo 8000 ja Ski-doo Alpine ja Alpine 2.


title: Aktiv Grizzly

text: Nykyisin markkinoilla on kaksi kaksitelaista moottorikelkkaa/rekeä. Moottorikelkkaa valmistaa Buran Venäjällä ja rekeä valmistetaan Italiassa Alpina Sherpa nimellä.


title: Jayn sopimus

text: Jayn sopimus (, "The British Treaty" tai "the Treaty of London of 1794") oli Yhdysvaltojen ja Ison-Britannian välinen sopimus. Sopimuksessa sovittiin, että Yhdysvallat lisäisi kaupankäyntiään Britannian kanssa samalla kun britit vetävät joukkonsa Suurien järvien luota. Sopimuksen solmi Yhdysvaltain korkeimman oikeuden puheenjohtaja John Jay. Sopimusta kritisoitiin Yhdysvalloissa ankarasti, ja presidentti George Washington joutui tekemään kaikkensa, jotta kongressi hyväksyi sen.


title: All Around the World Productions

text: All Around the World Productions (tunnetaan myös nimellä AATW) on brittiläinen housemusiikkiin erikoistunut levy-yhtiö. Yhtiön perustivat Matt Cadman ja Cris Nutall vuonna 1991. Heillä on suuri lista artisteja, kuten Dannii Minogue, Cascada, Ultrabeat, Darren Styles, Scooter, N-Trance, Flip&Fill ja N-Dubz sekä myöhemmin mukaan tulleet artistit Skyla ja Skepta.


title: All Around the World Productions

text: Yhtiö on myös julkaissut kokoelmalevyjä. Tärkeimmät kokoelmalevyt ovat "Floorfillers" ja Clubland-albumit. Muut albumit ovat Dance Mania, Ultimate NRG & the Clubland Hardcore ja X-Treme-albumit. Vuoden 2008 alussa AATW järjesti "Clubland Live" -kiertueen. Kiertue oli erittäin onnistunut.


title: All Around the World Productions

text: 23. tammikuuta 2008 AATW käynnisti "Clubland TV" -televisiokanavan, joka on omistettu tanssimusiikille ja tanssivideoille.


title: All Around the World Productions

text: 23. kesäkuuta 2008 AATW osti "Bonkers"-hardcore-kokoelmasarjan oikeudet.


title: Cheondogyolainen Ch'ôngu -puolue

text: Cheondogyolainen Ch'ŏngu -puolue (suomeksi suunnilleen "Taivaallisen tien nuorten ystävien puolue") on Korean demokraattisessa kansantasavallassa toimiva poliittinen puolue. Puolue kuuluu Demokraattinen isänmaan yhdistämisen rintamaan, Korean demokraattisen kansantasavallan puolueet ja joukkojärjestöt yhdistävään kattojärjestöön. Puolue tukee sosialistisen yhteiskunnan rakentamista ja Korean työväenpuolueen roolia kansankunnan johtajana ja työväenluokan poliittisena etujärjestönä.


title: Cheondogyolainen Ch'ôngu -puolue

text: Puolueen ideologia perustuu korealaiseen Cheondogyo-uskontoon. 1800-luvun loppupuolella syntynyt Cheondogyo on synkretistinen uskonto, joka yhdistää piirteitä Korean perinteisistä luonnonuskonnoista, taolaisuudesta, buddhalaisuudesta ja kristinuskosta. Cheondogyossa on runsaasti kansallismielisiä piirteitä.


title: Cheondogyolainen Ch'ôngu -puolue

text: Cheondogyolainen Ch'ŏngu -puolue perustettiin pian toisen maailmansodan päättymisen 5. helmikuuta 1946 jälkeen Neuvostoliiton miehitysvyöhykkeellä pohjoisella Korean niemimaalla. Puolueen perustaja ja ensimmäinen puheenjohtaja oli Kim Tarhyon.


title: Cheondogyolainen Ch'ôngu -puolue

text: Liikkeen kannattajat muodostivat japanilaisvastaisen kansallismielisen liikkeen ytimen 1900-luvun alussa. 1945 liikkeellä oli noin 1,5 miljoonaa kannattajaa Neuvostoliiton miehitysvyöhykkeellä; se oli kristinuskon jälkeen toiseksi suurin uskontokunta alueella. Jo muutama kuukausi Cheondogyolainen Ch'ŏngu -puolueen perustamisen jälkeen siihen kuului 98 000 jäsentä. Se oli jäsenmäärältään suurempi puolue kuin kommunistinen puolue. Joulukuussa 1946 puolueeseen kuului jo 204 387 jäsentä.


title: Cheondogyolainen Ch'ôngu -puolue

text: Cheondogyolainen Ch'ŏngu -puolue kuului 22. heinäkuuta perustettuun Demokraattiseen isänmaan yhdistämisen rintamaan sen alusta saakka. Se siis tuki Korean kommunistista puoluetta sen pyrkiessä luomaan Neuvostoliiton miehitysvyöhykkeelle "demokraattisen ja antifasistisen" yhteiskuntajärjestelmän (mikä käytännössä tarkoitti kommunistisen puolueen johtamaa sosialistista yhteiskuntaa). Kun Korean demokraattinen kansantasavalta muodostettiin virallisesti 1948, puolueelle annettiin 16,5 % parlamentin, Korkeimman kansanneuvoston, paikoista.


title: Cheondogyolainen Ch'ôngu -puolue

text: Cheondogyolainen Ch'ŏngu -puolueen asema muuttui kuitenkin pian vaikeammaksi Korean demokraattisen kansantasavallan kiristyvässä ilmapiirissä. Korean työväenpuolueen johto ei luottanut uskonnolliseen liikkeeseen nojaavaan puolueeseen, jossa he näkivät mahdollisen vastavallankumouksellisen vastarintapesäkkeen. Erityisen epäillyttävää oli se, että puolue piti edelleen yhteyttä etelässä Korean tasavallassa asuviin uskonveljiinsä, joiden ideologia usein oli tiukan kansallismielistä ja antikommunistista. Tammikuussa 1948 Cheondogyo-liikkeen johto etelässä päätti järjestää suuren kommunismin vastaisen mielenosoituksen pohjoisen pääkaupungissa Pjongjangissa 1. maaliskuuta. Mielenosoitus tietenkin estettiin pohjoisen vallanpitäjien taholta, ja suuri osa puolueen jäsenistä pidätettiin.


title: Cheondogyolainen Ch'ôngu -puolue

text: Korean sodan aikana Cheondogyolainen Ch'ŏngu -puolue ja sen johtaja Kim Tarhyon tukivat aktiivisesti Korean demokraattisen kansantasavallan sotaponnistuksia. Siitä huolimatta puolue oli vallanpitäjien silmissä epäillyttävä. Vuonna 1954 valtio peruutti puolueelle kuuluvan puoluetuen. Puolueessa oli tuolloin vielä arviolta 1 700-3 000 jäsentä ja 200 täysipäivästä puoluevirkailijaa. Vuonna 1958 puolueen jäsenistö joutui uuden puhdistuksen kohteeksi. Puolueen johtoa, myös sen puheenjohtaja Kim Tarhyonia, syytettiin vehkeilystä valtion johtoa vastaan (samanlaisia syytteitä kohdistui myös toiseen blokkipuolueeseen, Korean demokraattiseen puolueeseen). Helmikuussa 1958 he tunnustivat syyllisyytensä ja heidän parlamentaarinen immuniteettinsa poistettiin. Puolueen johto luultavasti teloitettiin, vaikka heidän lopullisesta kohtalostaan ei olekaan saatu varmuutta.


title: Cheondogyolainen Ch'ôngu -puolue

text: Vuoden 1958 puhdistuksen jälkeen Cheondogyolainen Ch'ŏngu -puolue käytännössä lakkasi olemasta itsenäisenä poliittisena toimijana Korean demokraattisessa kansantasavallassa. Puolueella ei enää ollut paikallistason toimintaa, sillä oli vain valtakunnallinen johto. Puolue on olemassa nykyäänkin, mutta on epäselvää, kuinka paljon sillä on jäseniä ja onko sillä ylipäänsä omaa itsenäistä toimintaa. Täten se eroaa entisen Saksan demokraattisen tasavallan blokkipuolueista, joilla oli oma jäsenistö ja itsenäistä toimintaa yhteiskunnan eri tasoilla ja aloilla. Puolueen nykyinen puheenjohtaja on Ryu Mi Yong.


title: Kieli maanpaossa

text: Kieli maanpaossa on unkarilaisen Nobel-kirjailija Imre Kertészin kaksi puhetta sisältävä lyhyt kirja, jonka on julkaissut Otava vuonna 2003. ”Kieli maanpaossa” on ilmestynyt esseekokoelmassa "A száműzött nyelv" (2001). ”Heureka!” on Kertészin Nobel-puhe vuodelta 2002


title: Brandywinen taistelu

text: Brandywinen taistelu oli Yhdysvaltain vapaussodan taistelu, joka käytiin 11. syyskuuta 1777. Brandywinessä brittien komentaja William Howe löi George Washingtonin joukot, ja sen seurauksena amerikkalaisten pääkaupunki Philadelphia jäi ilman puolustusta. 26. syyskuuta britit valloittivat Philadelphian ja pitivät sitä hallussaan vajaan vuoden, kunnes amerikkalaiset onnistuivat valtaamaan sen takaisin.


title: Viking-ohjelma

text: Viking-ohjelma oli Nasan tutkimusohjelma, jonka tarkoituksena oli luotaimia käyttäen valokuvata Marsin pinta, tutkia pinnan ja ilmakehän rakennetta sekä selvittää löytyisikö Marsin pinnalta merkkejä elämästä – mikroskooppista elämää, bakteereja tai leviä. Ohjelmaan kuului kaksi alusta, Viking 1 ja Viking 2, jotka molemmat koostuivat kiertoradalle jäävästä satelliitista ja laskeutujasta. Alukset laukaistiin vuonna 1975 Titan III-raketeilla.


title: Viking-ohjelma

text: Kun Viking-luotain oli asettunut Marsin kiertoradalle, satelliittiosat varmistivat laskeutumispaikat. Sitten satelliitti ja laskeutuja irrottautuivat toisistaan, minkä jälkeen satelliitti toimi tiedonsiirtolinkkinä Maan ja laskeutujan välillä. Satelliitit myös kartoittivat planeettaa, ottivat kuvia ja tekivät muita tieteellisiä testejä.


title: Viking-ohjelma

text: Satelliitti, jonka rakenne perustui Mariner 9:ään, oli läpimitaltaan noin 2,5 metriä ja painoi laukaistessa 2 328 kg, josta 1 445 kg oli ajoainetta.


title: Viking-ohjelma

text: Vuonna 1980, ensimmäisen satelliitin ajoaine alkoi olla lopussa, joten sen kiertoradan apoapsis nostettiin 56 000 kilometriin, jotta vältyttäisiin mahdollisten eliöiden "saastuttamiselta" ennen kuin planeettaa olisi tutkittu tarpeeksi. Viking 1 iskeytyy kitkan takia Marsin pintaan vuonna 2019. Viking 2 satelliitti sai polttoainevuodon, jolloin sen rata nostettiin 33 000 kilometriin ennen sen tehtävän päättämistä.


title: Viking-ohjelma

text: Molemmissa laskeutumisosissa oli pienoislaboratorio, jolla voitiin tutkia maaperänäytteissä mahdollisesti olevia elämän merkkejä. Maaperänäytteeseen lisättiin ravinteita, minkä jälkeen tutkittiin näytteestä nousevia kaasuja. Muutos kaasuissa viittasi siihen, että elävä organismi oli todella käyttänyt ravinteet. Koska reaktiot kuitenkin hidastuivat ja lakkasivat lopulta kokonaan, tutkijat päättelivät, että muutokset olivat aiheutuneet vain kemiallisista reaktioista. Molemmat laskeutujat menivät lopullisesti epäkuntoon 80-luvulla.


title: Lancia Fulvia

text: Lancia Fulvia on Lancian valmistama keskiluokkainen auto, jota rakennettiin vuosien 1963 ja 1976 välillä. Se tunnetaan myös Rallin parista voitettuaan muun muassa valmistajien mestaruuden vuoden 1972 International Rally Championshipissä.


title: Lancia Fulvia

text: Fulvia esiteltiin Geneven autonäyttelyssä vuonna 1963 ja sen suunnitelusta vastasi Antonio Fessia. Fulviassa käytettiin Zaccone Minan suunnittelemaa pienikulmaista V4-moottoria.


title: Lancia Fulvia

text: Lancian tehdasjoukkueessa ajanut suomalainen Jorma Lusenius sijoittui Lancia Fulvialla vuoden 1966 Monte Carlo -rallissa kokonaiskilpailun kahdeksanneksi ja omassa luokassaan toiseksi.


title: Washington-monumentti

text:
Washington-monumentti () on Yhdysvaltain ensimmäisen presidentin George Washingtonin mukaan nimetty suuri obeliski Washington D.C.:ssä lähellä National Mallin länsipäätä. Obeliskin suunnitteli arkkitehti Robert Mills 1840-luvulla. Päätös monumentin rakentamisesta tehtiin jo vuonna 1783, mutta sen rakentaminen aloitettiin vasta vuonna 1848. Sisällissodan ja projektin talousvaikeuksien vuoksi monumentti saatiin lopulta valmiiksi 6. joulukuuta 1884. Virallisesti se avattiin vasta vuonna 1888. Monumentin kokonaismassa on noin 90 000 tonnia ja sen sivun pituus juurella on 16,764 metriä. 169,294 metriä korkea monumentti on edelleen maailman korkein kivirakennelma. Valmistuttuaan se oli muutaman vuoden ajan myös maailman korkein rakennus, kunnes Eiffelin torni valmistui vuonna 1889. Monumentti on Washington DC:n korkein rakennus. Vuodesta 1910 voimassa ollut laki kieltää yli 39,6 metrin korkuisten rakennusten rakentamisen kaupunkiin, muutamaa poikkeusta lukuun ottamatta.
Obeliskin rakentamiseen käytettiin 36 000 graniitista, marmorista ja gneissistä hakattua palaa. Lahjoituksena saadut palat tulivat niin muilta osavaltioilta, yrityksiltä kuin eri organisaatioiltakin. Eräs kiistanalaisin osa – marmoripaasi – tuli lahjoituksena paavi Pius IX:ltä. Lahjoitus ei kuitenkaan miellyttänyt katolista kirkkoa vastustaneita piirejä. Know Nothing -nimisen poliittisen liikkeen jäsenet varastivat paaden ja osaksi monumenttia se päästiin asentamaan vasta vuonna 1983. Monumentin vanhassa portaikossa on 897 askelmaa ja 50 tasannetta. Huipulle pääsee myös hissillä. Alkuperäiseltä höyryhissiltä nousuun kului 20 minuuttia. Nykyinen, vuonna 1998 asennettu hissi nousee huipulle 70 sekunnissa.
Obeliskin huipulla on 5,6 tuumaa (14 cm) leveä ja 8,9 tuumaa (23 cm) korkea sadan unssin (2,85 kg) painoinen alumiinista valettu kartio. Kappale oli tuolloin (1884) raskain puhtaasta alumiinista valmistettu esine. Tuohon aikaan alumiini oli yhtä arvokasta kuin hopea. Kuitenkin vain kaksi vuotta myöhemmin kemistit Charles Martin Hall ja Paul Héroult kehittivät yksinkertaisemman keinon tuottaa alumiinia, ja kärkikartio ”menetti arvonsa”. Alumiiniseen kärkeen on kaiverrettu suunnittelijoiden nimet. Kärjen itäpuolelle on kaiverrettu latinankielinen fraasi "Laus Deo" (”Kunnia jumalalle”).


title: Washington-monumentti

text: Virginian ja Washingtonin alueella 23. elokuuta 2011 sattunut 5,8 momenttimagnitudin maanjäristys vaurioitti obeliskia, ja se oli turvallisuussyistä suljettuna yleisöltä siitä lähtien. Korjaustyöt saatiin päätökseen keväällä 2014 ja monumentti avattiin yleisölle. Monumentissa tehdään hissiremonttia, ja se on suljettuna kevääseen 2019 saakka.


title: Robert Lewandowski

text: Robert Lewandowski (s. 21. elokuuta 1988 Varsova, Puola) on puolalainen jalkapalloilija. Hän edustaa Saksan Bundesliigassa pelaavaa Bayern Müncheniä ja on pelipaikaltaan hyökkääjä.


title: Robert Lewandowski

text:
Lewandowski siirtyi kesäkuussa 2008 Znicz Pruszkówista toiseen puolalaisseuraan Lech Poznańiin. Hänestä maksettiin 1,5 miljoonan euron siirtokorvaus.
Hän teki ensiesiintymisensä joukkueessa heinäkuussa 2008 UEFA Cupin ensimmäisen kierroksen ottelussa azerbaidžanilaista Xəzər-Lənkərania vastaan. Samaisessa ottelussa hän teki myös ensimmäisen maalinsa, joka jäi lopulta ottelun ainoaksi. Kansallisen sarjan ensiesiintymisessään Bełchatówia vastaan Lewandowski onnistui niin ikään maalinteossa. Ensimmäisen kautensa 2008–2009 päätteeksi hän oli maan pääsarjan toiseksi paras maalintekijä 14 osumallaan. Seuraavalla kaudella 2009–2010 hän voitti sarjan maalikuninkuuden 18 maalilla. Kausi päättyi myös joukkueen osalta mestaruusjuhliin.


title: Robert Lewandowski

text: Alkukesän kestäneiden neuvottelujen jälkeen lopulta 11. kesäkuuta 2010 Lewandowski teki nelivuotisen sopimuksen saksalaisseura Borussia Dortmundin kanssa, ja hänestä maksettiin 4,5 miljoonan euron siirtokorvaus. Lewandowski teki ensimmäisen maalinsa uudessa seurassaan paikallisottelussa Schalkea vastaan 19. syyskuuta 2010. Hän teki neljä maalia 30. huhtikuuta 2013 Mestarien liigan välieräottelussa Real Madridia vastaan. 4. tammikuuta 2014 ilmoitettin Lewandowskin siirrosta Bayern Müncheniin. Hän siirtyi Bayerniin kesällä ilmaiseksi. Kaudella 2014–15 Lewandowski pelasi Bundesliigassa 31 ottelua ja teki 17 maalia.


title: Robert Lewandowski

text: Lewandowski rikkoi maalintekoennätyksiä 22. syyskuuta 2015, kun hänet otettiin kentälle Wolfsburgia vastaan Bundesliigan ottelussa puoliajalla Bayern Münchenin ollessa 0-1 tappioasemassa. Hän aloitti maalinteon 51. minuutilla ja iski viisi maalia alle yhdeksässä minuutissa ja johdatti joukkueensa 5-1 voittoon.


title: Robert Lewandowski

text: Joulukuussa 2017 Lewandowski nousi Bundesliigan kaikkien aikojen maalintekijätilastossa kymmenennelle sijalle 166 liigamaalillaan.


title: Robert Lewandowski

text: Lewandowski teki ensiesiintymisensä Puolan maajoukkueessa 10. syyskuuta 2008 ottelussa San Marinoa vastaan. Tuossa ottelussa hänestä tuli Puolan maajoukkuehistorian toiseksi nuorin pelaaja, joka on tehnyt maalin ensimmäisessä maaottelussaan (nuorin maalintekijä on Włodzimierz Lubański). Lewandowski teki vuoden 2012 EM-kisojen avausmaalin Kreikkaa vastaan kisojen avausottelussa Łukasz Piszczekin ja Jakub "Kuba" Błaszczykowskin esityöstä.


title: Robert Lewandowski

text: Hän ylsi David Healyn EM-karsintojen maaliennätyksen tasolle ja oli EM-kisojen 2016 karsintojen maalikuningas 13 maalilla. Hänestä tuli karsintojen paras pelaaja.


title: Alcahest

text: Alcahest () on HAL Laboratoryn kehittämä ja vuonna Super Nintendo Entertainment Systemille julkaisema roolipeli. Peli on julkaistu ainoastaan Japanin markkinoille, mutta epävirallinen englanninkielinen fanikäännös on olemassa.


title: Alcahest

text: "Alcahest" on toimintaroolipeli, jossa käytetään ylhäältä alaspäin -näkökulmaa. Peli jakautuu kahdeksaan kenttään, joissa voi edistyä löytämällä esineitä, jotka auttavat päähenkilöä Alenia matkallaan, ja jokaisen kentän lopussa odottaa loppuvastus. Päihitettyään joitakin näistä, Alen saavuttaa erään elementaalisen Vartijan (joita on yhteensä neljä) kyvyt, ja Alenin seuraan liittyy matkan varrella myös viisi taistelutoveria.


title: Alcahest

text: Taistelussa, kuten useimmissa roolipeleissä, pelaajalla on elämäpisteitä, jotka laskevat vihollisten hyökätessä, manapisteitä, joita käytetään kutsumaan Vartijat, ja "erikoispisteitä", joilla taistelutoverit voivat käyttää erikoishyökkäyksiä. Jokaisen kentän lopussa Alenin elämänpisteet nousevat. Pelaaja saa hyökätä vihollisia kohti miekalla ja miekka voidaan ladata erikoishyökkäystä varten—hyökkäystyyppi riippuu tuolla hetkellä valitusta elementaalisesta Vartijasta. Pelissä ei ole akkuvarmennusta, ja sen takia pelaajalle annetaan salasana jokaisen kentän alussa.


title: Alcahest

text: Tuhat vuotta sitten pahaenteinen tähti hohti taivaalla ja maailman reunalta nousi demonijumala Alcahest tuoden tuhoa ja aiheuttaen kuolemaa. Neljä maailmaa puolustavaa Vartijaa antoi yksittäiselle miekkailijalle voimansa ja demoni surmattiin. Tuhannen vuoden kuluttua taivaalla hohtaa taas uusi tähti, viitaten demonijumalan ylösnousemukseen.


title: Alcahest

text: "Alcahest"in tarina keskittyy Alen nimiseen nuoreen mieheen, joka on lähtenyt matkaan hakemaan tulen, veden, ilman ja maan neljä Vartijanterää ("Guardian Blade") ja pysäyttämään pahaa voimaa.


title: Alcahest

text: Alenin seuraan liittyy viisi hahmoa pelin aikana. Pelissä on monta loppuvastusta ja neljä Vartijaa ("The Four Guardians"), jotka Alenin on löydettävä voittaakseen Alcahestin.


title: Alcahest

text: Alen on pelin sankari. Hänet on valittu Alcahestin kukistajaksi ja hänen tehtävänään on maailman pelastaminen. Tuhotakseen tuon demonijumalan lopullisesti hänen täytyy ensin löytää maailman neljä Vartijaa, jollaisen löydyttyään Alen oppii aina uuden hyökkäyksen ja saa kyvyn kutsua heidät taisteluihin. Alen on pelin ainoa hahmo, joka voi varustaa itsensä eri haarniskatyypeillä.


title: Alcahest

text: Garstein on taikaopiston opiskelija, joka liittyy Alenin seuraan ensimmäisen kentän puolivälissä. Taisteluissa hän käyttää taikasalamaa, joka ohjaa itsensä vihollisten keskelle, ja pystyy pommittamaan koko ruudun, samalla vahingoittaen kaikkia vihollisia.


title: Alcahest

text: Elikshil on Panakeian kuningaskunnan prinsessa. Taisteluissa hän käyttää parannustaikaa ja ampuu tulipalloja. Alen tapaa hänet toisen kentän puolivälissä.


title: Alcahest

text: Sirius käyttää aseenaan rautanuijaa ja ampuu energiapalloja. Alen tapaa hänet kolmannessa kentässä.


title: Alcahest

text: Magna on kyborgi, joka on ollut lepotilassa tuhannen vuoden ajan. Alen tapaa hänet neljännen kentän lopussa ja hän pysyy joukon jäsenenä koko viidennen kentän ajan. Hänkin ampuu energiapalloja.


title: Alcahest

text: Nevis on muodonmuuttaja, joka voi muuttua taisteluissa lohikäärmeeksi ja ampua tulipalloja.


title: Alcahest

text: Alcahest on demonijumala, joka uhkaa maailmaa. Hän on pelin loppuvastus ja taistelun puolivälissä muuttuu violettisiipiseksi otukseksi, joka ampuu sähköä ja kutsuu meteoreita.


title: Alcahest

text: Gordon on eräs Keisarin kenraali. Hän on pelin yleisin Alcahestin käskyläinen ja häntä vastaan taistellaan eniten.


title: Alcahest

text: Keisarin uskotaan olevan maailmanvalloituksen suunnitelman takana.


title: Alcahest

text: Gabalis on eräs Keisarin käskyläinen ja hän yrittää estää Alenin joukon pääsemistä toisen kentän vuoreen. Taistelussa hän kykenee hyppäämään hyvin korkealle ja heittelee sinisiä tuliaaltoja.


title: Alcahest

text: Sara tunnetaan myös nimellä Loimunkenraali ("The Blaze General"). Hän taistelee Alenin joukkoa vastaan veljensä Gazan rinnalla. Sara kykenee muuttumaan liekiksi.


title: Alcahest

text: Gaza tunnetaan myös nimellä Tuulenkenraali ("The Gale General"). Hän taistelee Alenin joukkoa vastaan siskonsa Saran rinnalla. Gaza kykenee muuttumaan jääpyörteeksi.


title: Alcahest

text: Karouge on Pyhäterän käskyläinen. Hän taistelee Alenin joukkoa vastaan leijuvalla linnoituksella. Karouge osaa kaukosiirtyä ja hän ammuskelee tulipalloja. Karouge käyttää kahta miekkaa ja heittelee niitä kuin bumerangia.


title: Alcahest

text: Babilom on vihreä mies, joka osaa kaukosiirtyä ja ammuskelee energiapalloja. Taistelun puolivälissä hän muuttuu valtavaksi pääksi.


title: Roman Weidenfeller

text: Roman Weidenfeller (s. 6. elokuuta 1980 Diez, Rheinland-Pfalzin osavaltio, Länsi-Saksa) on saksalainen jalkapallomaalivahti. Hän edustaa Saksan Bundesliigassa pelaavaa Borussia Dortmundia.


title: Roman Weidenfeller

text: Weidenfeller siirtyi vuonna 1998 Kaiserslauternin juniorijoukkueeseen, jossa hän pelasi kahden kauden ajan. Vuonna 2000 hän teki ensiesiintymisensä seuran edustusjoukkueessa. Hänen vastuunsa jäi lopulta kuitenkin hyvin vähäiseksi edustusjoukkueessa, pelaten vain kuudessa sarjaottelussa kahden kauden aikana.


title: Roman Weidenfeller

text: Kesällä 2002 hän siirtyi ilmaisella siirrolla Borussia Dortmundiin. Hän pelasi ensimmäisen ottelunsa joukkueessa 17. joulukuuta 2003 vanhaa seuraansa Kaiserslauternia vastaan.


title: Roman Weidenfeller

text: Kauden 2007–2008 alkuvaiheessa Weidenfeller sai kolmen ottelun pelikiellon ja 10 000 euron sakon herjattuaan rasistisesti Schalke-pelaaja Gerald Asamoahia. Lehtitietojen mukaan saksalaisvahti oli tarjoutunut pyytämään anteeksi tapahtunutta Asamoahilta, mutta kieltäytynyt tekemestä siitä julkista lausuntoa.


title: Zangief

text: Zangief () on Akira Yasudan luoma videopelihahmo Capcomin Street Fighter -pelisarjassa. Hahmo teki ensiesiintymisensä Street Fighter II:ssa vuonna 1991. Zangief on entinen neuvostoliittolainen ja nykyinen venäläinen painija, joka on 214 senttimetriä pitkä ja painaa 115 kg.


title: Zangief

text: Akira Yasuda suunnitteli Zangiefin vahvaksi taistelijaksi kaikille osa-alueille, mutta erittäin hitaaksi. Alun perin hänet nimitettiin Vodka Gobalskyksi, mutta nimi muutettiin Zangiefiksi ennen lopullista Street Fighter II -pelin julkaisua. Hahmon kerrottiin saaneen kilpailukiellon ammattipainimisesta sääntörikkomusten vuoksi.


title: Zangief

text: Hahmossa on pieniä yhtäläisyyksiä entiseen neuvostoliittolaiseen amatööripainijaan Victor Zangieviin, josta tuli Japanissa tunnettu painija vuonna 1989. Hän kilpaili muun muassa New Japan Pro Wrestlingissä ja UWFi:ssä.


title: Zangief

text: IGN listasi Zangiefin kolmanneksitoista vuonna 2008 laatimassaan 25 parasta Street Fighter -hahmoa. Neljä kuukautta myöhemmin GameDaily-sivusto listasi hahmon sijalle kolme laatimassaan kautta-aikain 20 parasta Street Fighter hahmoa.


title: Richard Basehart

text: John Richard Basehart (31. elokuuta 1914 Zanesville, Ohio – 17. syyskuuta 1984 Los Angeles, Kalifornia) oli yhdysvaltalainen näyttelijä. Hän alkoi näytellä pieniä rooleja teatterissa 13-vuotiaana. Vuonna 1932 Basehart liittyi Wright Players Stock Company -näyttelijäseurueeseen ja työskenteli samalla lehtimiehenä syntymäkaupungissaan Zanesvillessa. 1930-luvun puolessavälissä Baseheart siirtyi pennsylvanialaiseen Hedgerow Theateriin, jossa hän näytteli viiden vuoden ajan, kunnes vuosikymmenen lopussa hän muutti New Yorkiin tavoitteenaan ura Broadwaylla. Basehart avioitui 1940-luvun alussa näyttelijä Stephanie Kleinin kanssa.


title: Richard Basehart

text: Baseheartin ensimmäinen elokuva oli vuonna 1947 valmistunut trilleri "Repeat Performance". Baseheartin puoliso kuoli äkillisesti aivokasvaimeen elokuvan "14 tuntia" kuvausten aikana. Vuonna 1951 Baseheart meni naimisiin italialaisen näyttelijä Valentina Cortesen kanssa. 1950-luvulla asui ja näytteli pääasiassa Euroopassa, esiintyen kuitenkin satunnaisesti myös Hollywood-elokuvissa. Baseheartin Euroopassa tekemiin elokuviin kuuluu muun muassa Federico Fellinin ohjaama "La Strada". Vuonna 1960 hän palasi takaisin Yhdysvaltoihin ja samaan aikaan erosi vaimostaan. Baseheart otti vuonna 1964 vastaan amiraali Harriman Nelsonin roolin televisiosarjassa "Voyage to the Bottom of the Sea". Hän palasi teatteriin sarjan päätyttyä neljä vuotta myöhemmin, esiintyen sivussa elokuvissa ja televisiossa. Televisiossa hän vieraili muun muassa sarjoissa "Columbo" ja "Ritari Ässä". Baseheartin viimeiseksi julkiseksi esiintymiseksi jäi Los Angelesin kesäolympialaisten päättäjäisten kuuluttajana toimiminen vuonna 1984. Basehart on saanut tähden Hollywood Walk of Famelle.


title: Matti Rantanen (ralliautoilija)

text: Matti Rantanen (s. 13. helmikuuta 1981 Lammi) on suomalainen ralliautoilija. Ralliuransa hän aloitti vuonna 2003 ja voitti pienen n-ryhmän Suomen mestaruuden Honda Civic Type R:llä vuonna 2006. Samana vuonna Rantanen sai huomiota voittamalla Suomen MM-rallin yhteydessä pienen n-ryhmän ja sijoittui JWRC luokassa kolmanneksi. Seuraavana vuonna hän siirtyi isoon N-ryhmään.


title: Matti Rantanen (ralliautoilija)

text: Hyvien suoritusten myötä Rantanen valittiin AKK:n rallivalmennusryhmään, jota veti Risto Mannisenmäki.


title: Matti Rantanen (ralliautoilija)

text:
Rantanen ajoi vuonna 2008 Suomen MM-rallissa yksityiskuljettajana vuoden 2006 Ford Focus WRC:llä seitsemänneksi ja seuraavana vuonna viidenneksi. Rantanen on rakentanut kansainvälistä uraansa kilpailemalla mm. Englannissa.
Vuoden 2011 Suomen MM-ralliin Rantanen osallistui jälleen yksityiskuljettajana, tällä kertaa Minin WRC-autolla, mutta joutui keskeyttämään toisella erikoiskokeella ulosajoon.


title: Tornion vaakuna

text: Tornion vaakuna on Tornion kaupungin tunnus, joka on samalla puhuva vaakuna. Aihe on kaupungille jo vuonna 1621 vahvistetun sinetin mukainen.


title: Tornion vaakuna

text: Vaakunan selitys kuuluu ”hopeakentässä punainen kirkontorni, jonka katto keski- ja kulmahuippuineen sekä ovi-, ikkuna- ja ampuma-aukot ovat siniset.” Vaakunan on suunnitellut Olof Eriksson, ja Tornion kaupunginvaltuusto hyväksyi sen kokouksessaan 28. maaliskuuta 1958. Sisäasiainministeriö vahvisti vaakunan käyttöön 12. kesäkuuta samana vuonna.


title: Shropshire (täsmennyssivu)

text: Shropshire tarkoittaa muun muassa seuraavia:


title: Kannisto

text: Kannisto voi tarkoittaa seuraavia asioita:


title: Sveitsin Alpit Jungfrau-Aletsch

text: Sveitsin Alpit Jungfrau-Aletsch, virallisesti ja () on Unescon maailmanperintökohde Sveitsissä, Bernin Alpeilla. Alueen nimi oli aiemmin Jungfrau-Aletsch-Bietschhorn.


title: Sveitsin Alpit Jungfrau-Aletsch

text: Alueen pinta-ala on 824 km². Se sijaitsee kaikkiaan 26 kunnan alueella, Bernin ja Wallisin kantoneissa, Brigin ja Interlakenin välisellä vuoristo- ja jäätikköalueella. Merkittävimpiä vuoria alueella ovat Jungfrau, Eiger, Mönch ja Bietschhorn. Alueen isoja jäätiköitä ovat Aletschjäätikkö ja Konkordiaplatz.


title: Sveitsin Alpit Jungfrau-Aletsch

text: 82 400 hehtaarin kokoinen maailmanperintökohteen alue pitää sisällään erinomaisen esimerkin korkeiden Alppien ylänköjen geologisista muodostumista. Alue pitää sisällään myös koko vuoriston eniten jäätiköityneen osan sekä Euraasian suurimman jäätikön.


title: Sveitsin Alpit Jungfrau-Aletsch

text: Keskeisen osan alueen maisemaa muodostavat Bernin Alpit. Alueen ja koko Bernin Alppien korkein vuori on Finsteraarhorn (4 274 m). Tämän lisäksi alueella on kahdeksan muuta huippua, jotka ylittävät 4 000 metrin korkeuden merenpinnan tasosta mitattuna. Yhdeksän alueen korkeinta vuorta ovat:


title: Sveitsin Alpit Jungfrau-Aletsch

text: Ympäristön vuoristoiset ja kontrastikkaat maisemat ovat olleet tärkeässä roolissa eurooppalaisessa taiteessa sekä innoittaneet vuorikiipeilijöitä. Maisemat ovat niin ikään olleet keskeisessä roolissa alppiturismissa houkutellen alueelle matkailijoita niin talvisin kuin kesäisin.


title: Sirius (täsmennyssivu)

text: Sirius tarkoittaa muun muassa seuraavia:


title: Khorāsān-e Junoubi

text: Khorāsān-e Junoubi () eli Etelä-Khorasan on yksi Iranin 31 provinssista. Se sijaitsee maan itäosassa ja sen rajanaapureita ovat etelässä Sistan ja Balutšistan sekä Kermān, lännessä Yazd, pohjoisessa Khorāsān-e Razavi ja idässä Afganistan.


title: Khorāsān-e Junoubi

text: Etelä-Khorasanin väkiluku oli vuoden 2011 väestönlaskennassa 662 534 (0,88 % Iranin väestöstä 2011), mikä muodostui 183 568 ruokakunnasta. Kaupunkilaisia asukkaista oli 371 054 ja maaseutuväkseä 291 435; lisäksi 45 ihmisellä ei ollut pysyvää kotipaikkaa. Provissin hallintokeskus on 178 020 asukkaan Bīrjand (2011). Se sijaitsee linnuntietä noin 790 kilometriä pääkaupunki Teheranista itäkaakkoon; Afganistanin raja sijaitsee Birjandista noin 130 kilometriä itään.


title: Khorāsān-e Junoubi

text: Etelä-Khorasan kuuluu Khorāsān-e Shomalin (Pohjois-Khorasan) ja Khorāsān-e Razavin ohella provinsseihin, jotka syntyivät entisen Khorāsānin provinssin jaon yhteydessä vuonna 2004. Iranin Khorāsānin provinssi kattoi kuitenkin vain pienen osan historiallisesta Khorasanin alueesta Keski-Aasiassa.


title: Khorāsān-e Junoubi

text:
Provinssi on pinta-alaltaan (150 797 km) Iranin kolmanneksi laajin. Etelä-Khorasan kattaa 9,26 prosenttia Iranin maapinta-alasta. Provinssissa oli alkuvuonna 2013 yhteensä yksitoista (11) aliprovinssitason hallintoaluetta (šahrestan), jotka jakautuivat 25 piirikuntaan (bakhsh). Näissä oli 28 kaupunkia ja 61 alimman aluehallinnollisen tason maaseutupiiriä (dehestan, kyläyhteisö ympäristöineen).
Aliprovinssitason jako oli seuraava:


title: Skate

text: Skate voi tarkoittaa seuraavia:


title: Spenser

text: Spenser tarkoittaa muun muassa seuraavia:


title: Saint Vincent (täsmennyssivu)

text: St. Vincent ja Saint Vincent tarkoittavat muun muassa seuraavia:


title: Monica Hübner

text: Monica Hübner (s. 10. huhtikuuta 1990) on saksalainen alppihiihtäjä. Hübnerin ensimmäinen kilpailu alppihiihdon maailmancupissa oli Garmisch-Partenkirchenin supersuurpujottelussa 1. helmikuuta 2009. Ensimmäisen pistesijansa hän saavutti seuraavassa kilpailussaan Levin pujottelussa marraskuussa 2010 oltuaan lopputuloksissa 23:s. Se on myös toistaiseksi hänen paras sijoituksensa maailmancupissa.


title: Stephen Kingin Desperation

text: Stephen Kingin Desperation () on vuonna 2006 ensi-iltansa saanut Mick Garrisin ohjaama yhdysvaltalainen televisioelokuva. Elokuva perustuu Stephen Kingin kauhuromaaniin "Epätoivon kaupunki". King on toiminut myös elokuvan käsikirjoittajana ja tuottajana.


title: Stephen Kingin Desperation

text: Peter ja Mary Jackson matkustavat autiomaassa autolla ja joutuvat poliisin pysäyttämäksi. Pariskunnan tietämättä heidän takakontistaan löytyy huumausainetta, minkä perusteella poliisi Collie Entragian pidättää heidät ja kuljettaa autioituneeseen Desperationin kaupunkiin. He huomaavat jonkin olevan pahasti vialla, kun kaupungista löytyy asukkaiden kuolleita ruumiita. Poliisi tappaa Peterin ja sulkee Maryn muiden vangittujen matkalaisten kanssa putkaan ja jättää vangit kojootin vartioimaksi. Kirjailija Johnny Marinville onnistuu ottamaan yhteyttä ystäväänsä Steve Amesiin, joka sattuu myös kulkemaan autiomaan halki rekallaan. Vangittujen toivo riippuu Stevestä, sillä he ovat vaarassa joutua tekemisiin pahan voiman kanssa, joka on lähtöisin kaupungin lähellä sijaitsevasta hylätystä kaivoksesta.


title: Rakettijengi

text: Rakettijengi ("Rocket Power") on yhdysvaltalainen animaatiosarja jota esitettiin Nickelodeonilla ensimmäisen kerran 16. elokuuta 1999, ja viimeinen jakso oli 15. elokuuta 2006. Sarja kertoo neljästä ystävyksestä Ottosta, Reggiesta, Twisterista ja The Squidista, jotka rullalautailevat, pelaavat katukiekkoa ja surffailevat. Suomessa sarjaa on esittänyt MTV3-kanava.


title: Harri Ylönen (elokuvaleikkaaja)

text: Harri Ylönen (s. 2. heinäkuuta 1975) on suomalainen elokuvaleikkaaja. Hän saanut parhaan leikkauksen Jussi-palkinnon vuoden 2008 elokuvasta "Tummien perhosten koti".


title: Harri Ylönen (elokuvaleikkaaja)

text: Muita Ylösen leikkaamia elokuvia ovat muun muassa "Tyttö sinä olet tähti", "Napapiirin sankarit" ja "Pussikaljaelokuva". Erityisesti elokuvaohjaajat Dome Karukoski ja Juha Wuolijoki ovat usein käyttäneet Ylösen osaamista elokuvissaan.


title: Aktiv

text: Aktiv oli ruotsalainen Aktiv Maskin Östersund AB:n omistama tuotemerkki. Yritys on valmistanut maatalouskoneita ja telakulkuvälineitä. Yritys myi maatalouskoneliiketoiminnan vuonna 1980 Electoluxille ja keskittyi telamoottoriajoneuvojen valmistukseen. Yritys lopetti toimintansa 1991.


title: Aktiv

text: Yritys valmisti 1957-1982 Snow Trac maastokulkuneuvoa, joka oli teloilla varustettu henkilöautomainen maastoajoneuvo. 1970 luvulla yritys alkoi valmistaa Sno-Tric merkkisiä moottorikelkkoja.


title: Aktiv

text: Aktiv teki moottorikelkkoihin liittyvää yhteistyötä 80 luvulla Winhan kanssa. Aktiv kokosi myös Arctic-Catin Panther -mallia Rotax -moottorilla varustettuna. Myöhempi Alaska -malli perustui sekin Arctic-Cat Pantheriin.


title: Princetonin taistelu

text: Princetonin taistelu oli yksi Yhdysvaltain vapaussodan taisteluista. Se käytiin 3. tammikuuta 1777 brittien ja amerikkalaisten välillä Princetonissa, New Jerseyssä. Taistelu päättyi amerikkalaisten voittoon.


title: Princetonin taistelu

text: Taistelupaikalla sijaitsee nykyisin Princeton Battlefield State Park.


title: Aleksi Mäkelä (pesäpalloilija)

text: Aleksi Mäkelä (s. 15. joulukuuta 1982) on suomalainen entinen pesäpalloilija, joka päätti uransa kauden 2012 jälkeen. Mäkelä voitti urallaan SM-kultaa kaudella 2007.


title: Aleksi Mäkelä (pesäpalloilija)

text: Mäkelä pelasi ensimmäiset ottelunsa Superpesiksessä kaudella 2001 kasvattajaseuransa Loimaan Palloilijoiden riveissä. Joukkue putosi seuraavaksi kaudeksi Ykköspesikseen. Mäkelä edusti seuraa kolmen vuoden ajan ennen siirtymistään Kankaanpään Mailaan. Kahden vuoden jälkeen Mäkelä siirtyi vuodeksi Köyliön Lalleihin, joka myös pelasi Ykköspesiksessä. Kauden jälkeen Mäkelä palasi Superpesikseen Hyvinkään Tahkon riveissä. Mäkelä edusti Tahkoa neljä vuotta, joiden aikana hän voitti kerran SM-kultaa (2007). Hän lopetti uransa kauden 2010 jälkeen ja siirtyi Turku-Pesikseen valmennusta kehittämään. Mäkelä mainitsi lopettamisensa syyksi pitkät matkat harjoituksiin Hyvinkäälle.


title: Aleksi Mäkelä (pesäpalloilija)

text: Mäkelä palasi Tahkon riveihin kaudella 2012 joukkueen pelaajan Topi Koistisen kuoltua Hyvinkään ampumavälikohtauksessa. Hän tuli korvaamaan Tahkon pelaajapuutetta kahden muunkin pelaajan loukkaannuttua ampumakohtauksessa. Ennen paluutaan Superpesikseen Mäkelä oli pelannut Suomensarjaa Turussa. Hän lopetti lopullisesti kauden 2012 päätteeksi. Turussa asuvan Mäkelän ammatti on opettaja.


title: Viirutyranni

text: Viirutyranni ("Empidonomus varius") on Etelä-Amerikassa tavattava tyranneihin kuuluva varpuslintu. Toisinaan liusketyranni ("Empidonomus aurantioatrocristatus") luetaan kuuluvaksi sukuun "Griseotyrannus", jolloin viirutyranni on sukunsa ainoa laji.


title: Viirutyranni

text: Kooltaan viirutyranni on 18–19 cm. Selästä laji on harmahtavan ruskea, ja selässä on myös viiruja. Pää on ruskea lukuun ottamatta valkoisia silmäkulma- ja viiksijuovia. Linnun yläperä on väriltään ruosteen ruskea. Vatsa on valkoinen, ja siinä on tummia pystyraitoja. Viirutyrannin alalajeista "E. v. rufinus" on hieman nimialalajia pienempi, ja viiruja on pienemmällä alueella. Ulkonäöltään viirutyranni muistuttaa viiruväijyä ("Myiodynastes maculatus") ja marjatyrannia ("Legatus leucophaius"), mutta eroaa niistä kokonsa ja selkänsä värityksen perusteella.


title: Viirutyranni

text: Viirutyrannia tavataan Etelä-Amerikasta Andien itäpuolelta Venezuelasta etelään Argentiinan pohjoisosiin saakka. Nimialalaji on pitkän matkan muuttaja ja muuttaa talveksi Bolivian ja Brasilian eteläosista Etelä-Amerikan pohjoisosiin ja Trinidad ja Tobagoon. Muuttomatkoillaan se joskus harhautuu, ja lintu on tavattu Mainesta, Torontosta ja Tennesseestä. Linnun elinympäristöä ovat metsien latvuskerrokset ja pensaikkoiset metsien reunamaat, aukiot ja savannit. Viirutyrannin elinympäristöt sijaitsevat yleensä alle 1 200 metrin korkeudella merenpinnasta.


title: Viirutyranni

text: Viirutyrannit syövät hyönteisiä ja marjoja. Ravintonsa se pyydystää ilmasta tai puiden lehvästöstä.


title: Kwangmyŏngsŏng-2

text: Kwangmyŏngsŏng-2 ( eli Kirkas tähti 2) oli Korean demokraattisen kansantasavallan 5. huhtikuuta 2009 Unha-kantoraketilla Musudan-rin avaruuskeskuksesta laukaisema piensatelliitti .


title: Kwangmyŏngsŏng-2

text: Pohjois-Korea ilmoitti tämän laukaisun onnistuneen, mutta Yhdysvallat ja sitä lähellä olevat maat kuten Etelä-Korea ja Japani kiistivät laukaisun onnistumisen. Myöhemmin Japani on tunnustanut löytäneensä raketin osia, mutta paljon kauempaa (3000 km laukaisupaikasta) kuin raketin 1. vaihe normaalisti putoaa. Ylempien vaiheiden ja satelliitin pudotessa mereen jäljelle jää yleensä vaikeasti havaittavia määriä romua. Koska lännen ja Pohjois-Korean välillä on ollut vuosikymmeniä kireä suhde, johon liittyy propagandasodan omaisia piirteitä, kummankaan osapuolen väite ei välttämättä ole totta. Venäjän avaruusjärjestö on ilmoittanut, ettei havaintoja Pohjois-Korean satelliitista ole tehty. Tämä merkinnee sitä, että matalalle maan kiertoradalle (radan piti olla yli 490 km korkea) laukaistu satelliitti ei ole saavuttanut lainkaan kiertorataa tai saavutettu kiertorata on ollut niin matala, että satelliitin rata on supistunut hyvin nopeasti ja satelliitti on pudonnut ilmakehään. Länsimaat ilmaisivat huolensa Pohjois-Korean kantoraketin nostokyvystä päätellen Pohjois-Korean pyrkivän rakentamaan mannertenvälisen ballistisen ohjuksen , joka uhkakuva johti mm. siihen, että Japani alkoi rakentaa omaa ohjuspuolustusjärjestelmää ja YK tuomitsi laukaisun, koska YK on kieltänyt Pohjois-Korealta ohjustekniikan resoluutiollaan 1718.. Korean demokraattinen kansantasavalta liittyi YK:n ulkoavaruussopimukseen ja avaruuslaitteiden rekisteröintisopimukseen 12. maaliskuuta 2009 ja ilmoitti tulevasta laukaisustaan ICAOlle ja IMOlle.


title: Kwangmyŏngsŏng-2

text: Kwangmyŏngsŏng-2 oli kokeellinen tietoliikennesatelliitti. Pohjois-Korean mukaan satelliitin rata oli 490 km x 1426 km. Sen inklinaatio oli 40,6 astetta. Satelliitin oli tarkoitus lähettää Kim Il-sungin ja Kim Jong-ilin lauluja taajuudella 470 MHz.


title: Pakistanin maanjäristys 2008

text: Pakistanin maanjäristys 2008 tapahtui Pakistanssa Balochistanin provinssissa 29. lokakuuta 2008. Järistyksen momenttimagnitudi oli 6,4. Ainakin 215 ihmistä menehtyi, satoja loukkaantui ja useita kyliä tuhoutui maanvyöryissä Ziaratin alueella. Episentrumi oli 60 kilometriä koilliseen Quettasta. Pakistanin asevoimat lähettivät hätäapua alueelle.


title: Stronghold

text: Stronghold tarkoittaa muun muassa seuraavia:


title: Fabio Pasini

text: Fabio Pasini (s. 23. elokuuta 1980 Gazzaniga) on italialainen maastohiihtäjä.


title: Fabio Pasini

text: Pasini kilpaili maailmancupissa ensimmäisen kerran 1. helmikuuta 2001 Asiagon vapaan hiihtotavan sprintissä. Ensimmäisen kerran hän pääsi maailmancupin pisteille 12. maaliskuuta 2004 oltuaan 28:s Pragelaton vapaan hiihtotavan sprinttikilpailussa. Parhaan sijoituksensa hän on saavuttanut Düsseldorfin vapaan hiihtotavan sprintissä joulukuussa 2008 oltuaan kolmas. Kaudella 2008–2009 hän sijoittui toiseksi Whistler Olympic Parkin parisprintissä ja kaudella 2009–2010 toiseksi Rybinskin parisprintissä. Kaudella 2010–2011 Pasini sijoittui kolmanneksi Düsseldorfin parisprintissä David Hoferin kanssa.


title: Fabio Pasini

text: Vancouverin olympialaisissa 2010 Pasini oli perinteisen hiihtotavan sprintissä 24:s. MM-hiihdoissa 2005 Pasini oli perinteisen sprintissä 23:s, MM-hiihdoissa 2009 vapaan sprintin 17:s ja MM-kilpailuissa 2013 perinteisen sprintissä kymmenes.


title: Donnerin uudisraivaajajoukko

text: "Donner party" (Donnerin uudisraivaajajoukko) oli ryhmä amerikkalaisia uudisraivaajia matkalla Kaliforniaan härkävankkureilla. Useiden ongelmien vuoksi myöhästynyt matka johti ryhmän juuttumiseen Sierra Nevadaan talveksi 1846–1847, ja osa ryhmäläisistä joutui turvautumaan kannibalismiin selviytyäkseen. He söivät muita nälkään kuolleita ryhmäläisiä kaiken karjan lopulta kuoltua.


title: Donnerin uudisraivaajajoukko

text: Matka länteen yleensä kesti neljästä kuuteen kuukautta, mutta Donnerin ryhmä yritti käyttää uutta reittiä nimeltään Hastingsin oikotie, joka vei Utahin Wasatch-vuorten yli ja Salt Laken autiomaan läpi. Vaikeakulkuinen maasto Humbolt-joen varrella Nevadassa verotti ryhmän karjaa ja vankkureita, ja johti erimielisyyksiin.


title: Donnerin uudisraivaajajoukko

text: Marraskuun alussa 1846 siirtolaiset pääsivät Sierra Nevadaan, jossa he juuttuivat aikaisen ja voimakkaan lumisateen vuoksi lähelle Truckeejärveä (nykyisin Donnerjärvi) ja keskelle korkeita vuoria. Marraskuun puolivälissä ruokavarastot kävivät vähiin ja osa ryhmäläisistä lähti jalan hakemaan apua. Kaliforniasta saapunut apujoukko yritti päästä Donnerin ryhmän luokse muttei saavuttanut tätä ennen helmikuuta 1847. Lopulta ryhmän 87:stä jäsenestä 48 pääsi hengissä Kaliforniaan.


title: Donnerin uudisraivaajajoukko

text: Historioitsijat ovat kuvailleet tapausta yhtenä Kalifornian historian suurimmista tragedioista.


title: Kryogeeninen ajoaine

text: Kryogeeninen ajoaine koostuu nestemäisestä polttoaineesta ja hapettimesta. Ne ovat yleensä nesteytettyjä kaasuja, jotka voidaan varastoida nesteinä vain hyvin matalissa lämpötiloissa. Yleisin tällainen ajoaine on polttoaineena toimivan nestevedyn ja hapettimena toimivan nestehapen (LOX, liquid oxygen) on yhdistelmä.


title: Kryogeeninen ajoaine

text: Joissakin rakettimoottoreissa kylmää polttoainetta käytetään suuttimen jäähdyttämiseen, ennen kuin se pumpataan polttokammioon. Eugen Sänger ehdotti ensimmäisenä tällaista järjestelmää 1940-luvulla.


title: Hormozgān

text: Hormozgan () on yksi Iranin 30 provinssista. Se sijaitsee maan eteläosassa rajautuen etelässä Omaninlahteen, lännessä Būšehrin provinssiin, pohjoisessa Fārsin ja Kermānin provinsseihin ja idässä Sistan ja Balutšistanin provinssiin. Provinssin pinta-ala on 70 669 neliökilometriä ja sen asukasluku oli vuoden 2010 väestönlaskennassa noin 1 558 000. Provinssin pääkaupunki on noin 379 000 asukkaan Bandar Abbas (2006), josta kehittyi Irakin–Iranin sodan aikana maan kaupallinen keskus.


title: The Crazy World of Arthur Brown

text: The Crazy World of Arthur Brown oli Arthur Brownin johtama brittiläinen rockyhtye, joka tunnetaan erityisesti hittikappaleestaan ”Fire”. Yhtyeelle oli ominaista näyttävä esiintyminen – Brownin lavarekvisiittaan kuuluivat muun muassa värikkäät viitat, kasvomeikit ja liekehtivä kypärä.


title: The Crazy World of Arthur Brown

text: Yhtye perustettiin vuonna 1967. Nimen The Crazy World of Arthur Brown saaneeseen ryhmään kuuluivat Brownin lisäksi kosketinsoittaja Vincent Crane, basisti Nick Greenwood ja rumpali Drachen Theaker. Huomiota herättävä lavaesiintyminen johti levytyssopimukseen The Whon managerin Kit Lambertin omistaman Track Recordsin kanssa. Single ”Fire” muodostui seuraavana vuonna suureksi menestykseksi nousemalla listaykköseksi Britanniassa ja listakakkoseksi Yhdysvalloissa. Arthur Brown ja Vincent Crane kuitenkin haastettiin oikeuteen plagiarismisyytöksien vuoksi, ja oikeus määräsi kappaleen tekijätietoihin merkittävän myös Peter Kerin ja Michael Finesilverin nimet.


title: The Crazy World of Arthur Brown

text: The Crazy World of Arthur Brown ei enää seuraavina vuosina saanut hittejä ja se hajosi vuonna 1970. Vincent Crane siirtyi perustamaan Atomic Rooster -yhtyettä yhdessä myöhemmin Crazy World of Arthur Browniin liittyneen Carl Palmerin kanssa. Arthur Brown puolestaan perusti yhtyeen Kingdom Come.


title: Street Fighter Alpha: The Animation

text: Street Fighter Alpha: The Animation () on vuonna 1999 julkaistu japanilainen anime-elokuva, joka perustuu Capcomin videopeliin Street Fighter Alphaan. Elokuvan on ohjannut Shigeyasu Yamauchi, käsikirjoittanut Reiko Yoshida ja tuottanut animestudio Group TAC. Elokuvan englanninkielisen käännöksen teki Manga Entertainment ja dubbauksen Animaze.


title: Street Fighter Alpha: The Animation

text: Ryu on tämän hetken Street Fighter mestari voitettuaan Sagatin, mutta alkaa kokemaan sisimmissään vaikeuksia, kun pimeä voima "Dark Hadou" yrittää päästä valloilleen. Sama voima joka valtasi hänen senseinsä veljen Akuman. Eräs salaperäinen nainen nimeltä Rose varoittaa häntä tulevasta. Samaan aikaan hänen luonaan tulevat käymään Ken ja pian myös nuori poika, Shun, joka väittää olevansa Ryun kauan kadoksissa ollut veli. Sillä välin hullu tiedemies haluaa saada Ryun "Dark Hadou" voiman itselleen ja järjestää turnauksen tätä varten.


title: Zaqatalan piirikunta

text:
Zaqatalan piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1348 neliökilometriä. Asukkaita on 118 900 henkeä (vuonna 2010).
Zaqatalan piiri sijaitsee Azerbaidžanin tasavallan luoteisosassa Kaukasuksen pääharjanteen eteläpuolella. Se rajoittuu pohjoisessa Dagestaniin ja etelässä Georgiaan sekä lännessä ja idässä Azerbaidžanin Balakənin ja Qaxin piirikuntiin.


title: Zaqatalan piirikunta

text:
Piirin keskus on Zaqatalan kaupunki, josta on 445 kilometriä tasavallan pääkaupunkiin Bakuun. Toinen suurempi keskus on
Əliabadin taajama. Kaikkiaan piiriin kuuluu 31 kuntaa. Kyliä on yhteensä 59. Kaupunkiväestön osuus on 26,3 % (vuonna 2010). Vuoden 2009 väestönlaskennan mukaan piirin asukkaista 68,1 % on azereja, 21,6 % avaareja ja 9,5 % tsahureja.